Bible in one year - Luo Bible 2020 - March 7\n1. Kane koro ji ngʼur ne Jehova Nyasaye kuom chandruok mane gineno, kendo kane owinjo ngʼurgino mirimbe nomedore. Kuom mano mach mane oa kuom Jehova Nyasaye noliel e kindgi mi owangʼo bath kambi konchiel.\n2. Kane ji oywak ne Musa, ne olamo Jehova Nyasaye mi mach notho.\n3. Omiyo kanyo noluong ni Tabera (tiende ni Kama Mach osewangʼo) nikech mach moa kuom Jehova Nyasaye nosewangʼo bath kambi konchiel e kindgi.\n4. Joma yoreyore mane obiro kodgi nochako dwaro chiemo mamoko, kendo jo-Israel nochako ywak kawacho niya, “Mad debed ni wan gi ringʼo ma wanyalo chamo!\n5. Mano kaka waparo rech mane wachamo Misri maonge chudo moro amora, bende waparo olembe mopogore opogore, kitungu kod kitungu marachar.\n6. Koro sani waonge gi ndhandhu mar chiemo; kendo ok wane gimoro amora makmana manna-gi!”\n7. Manna-no ne chalo gi kothe matindo tindo marachere kendo ma kitgi ne chalo gi duogo.\n8. Ji ne wuok gokinyi michok manna-go bangʼe giregogi e pongʼ lwedo kata yokogi e pany. Ne gitedogi e agulu kata dwalogi ka ngʼama dwalo makati. Bende ne gichalo gimoro molos gi mo zeituni.\n9. Kane thoo omako kambi gotieno, to manna bende ne lwar piny.\n10. Musa nowinjo ji duto moa e anywola ka anywola kaywak, ka moro ka moro ochungʼ e dho hembe. Jehova Nyasaye iye nomedo owangʼ kendo kihondko nomako Musa.\n11. Nopenjo Jehova Nyasaye niya, “En angʼo momiyo isekelo chandruok ma kama ne jatichni? En angʼo ma asetimo ma ok mori momiyo imiya tingʼ mapek mar jogi duto?\n12. Bende ne amako ich mar jogi duto? Bende ne anywologi? Angʼo momiyo iwachona mondo akaw tingʼ-gi ka atingʼogi e kora mana kaka japidi tingʼo nyithindo matindo, mondo atergi e piny mane isingori ne kweregi ni nitergie.\n13. Dayud ringʼo madirom jogi kanye? Gisiko ka giywakna ni, ‘Miwa ringʼo mondo wacham!’\n14. Ok anyal tingʼo jogi duto kenda awuon; gipek mohewa.\n15. Ka mano e kaka idwaro tiyo koda, to nega sani, to ka dipo ni ikecha, to yie iwe miya chandruok ma kama.”\n16. Omiyo Jehova Nyasaye nowacho ne Musa kama: “Kelna jodong Israel piero abiriyo ma ingʼeyo ni jotelo kendo ruodhi. Kelgi e Hemb Romo kendo gichungʼ kodi kanyo.\n17. Abiro lor mondo awuo kodi kanyo, kendo abiro kawo teko mar loch moko kuomi mane amiyi kendo ami jogo. Gibiro konyi rito ogandano makoro tingʼno ok noturi kendi.\n18. “Nyis jo-Israel kama: ‘Pwodhreuru ka uikoru ne kiny ma ubiro chamoe ringʼo; nimar Jehova Nyasaye osewinjo ywak maru niya, “Mad dibed ni nitie kama wanyalo yudoe ringʼo mwachamo! Ne wawinjo maber e piny Misri!” Omiyo koro Jehova Nyasaye nomiu ringʼo, ma ubiro chamo.\n19. Ok unuchame mana kuom ndalo achiel kende, kata ndalo ariyo, kata ndalo abich, kata apar kata piero ariyo,\n20. to unuchame kuom dwe achiel, manyaka othingʼu mi ungʼogi nikech usedagi Jehova Nyasaye modak e kindu kendo useywak e nyima, kuwacho niya, “Angʼo momiyo ne waa Misri?” ’ ”\n21. To Musa nodwoko niya, “Antie gi ji alufu mia achiel mawuotho gi tiendgi, to in to iwacho ni, ‘Abiro miyogi ringʼo moromogi chamo kuom dwe achiel mangima!’\n22. Bende ginyalo yiengʼ ka kweth mag jamni kod kweth mag dhok oyangʼ duto? Bende ginyalo yiengʼ ka rech duto manie nam omaknegi?”\n23. Jehova Nyasaye nopenjo Musa niya, “Bende nitie gima nyalo tamo Jehova Nyasaye? Kawuononi ibiro ngʼeyo ka wechena gin adier kata ok adier.”\n24. Omiyo Musa nowuok kendo nonyiso ji gima Jehova Nyasaye nowacho. Nokelo jodong-gi piero abiriyo ma gichokore kanyakla kendo noketogi duto gichungʼ ka gilworo Hemb Romo.\n25. Eka Jehova Nyasaye nolor e bor polo mi owuoyo kode, kendo nokawo teko moko mane osemiye mi omiyo jodongo piero abiriyogo. Kane Roho odonjo kuomgi, ne gikoro wach, to bangʼ mano ne ok gichako gitimo kamano kendo.\n26. Kata kamano, ji ariyo ma nying-gi Eldad kod Medad, mane osekwan kaachiel gi jodongo piero abiriyo-ka nodongʼ e kambi. To kata kane ok gidhi e Hemb Romo kamano, Roho nobiro kuomgi mi gikoro wach e kambi.\n27. Rawera moro noringo mi odhi ir Musa mowachone niya, “Eldad kod Medad koro wach e kambi.”\n28. Joshua wuod Nun, mane jakony Musa chakre tin-ne, nowacho ne Musa niya, “Ruodha, kwergi!”\n29. To Musa nodwoko niya, “Nyiego omaki nikech wachna? Mad ne oganda duto mag Jehova Nyasaye bed jonabi mi oket Roho mare kuomgi!”\n30. Eka Musa kod jodong Israel nodok e kambi.\n31. Eka Jehova Nyasaye notugo yamo mokelo aluru koa e nam. Yamo nokelogi ma gichokore e alwora mar kambi madirom fut adek koa piny, kendo kama ne gichokoreno ne nyalo romo wuoth mar ndalo achiel.\n32. Odiechiengno duto kod otieno gi odiechiengʼ maluwe duto ji nowuok kendo nochoko aluru. Onge ngʼama nochoko aluru matin ne atonge apar. Bangʼe ne gimoyogi e kambi mondo gituo.\n33. To kane pok gimuonyo ring alurugo, mirimb Jehova Nyasaye nomedore kuomgi, kendo nonegogi gi masira malich.\n34. Omiyo kanyo noluongi ni Kibroth Hatava, nikech kanyo ema ne giyikoe joma ne wuoch ringʼo omako.\n35. Koa Kibroth Hatava, ji nodhi nyaka Hazeroth kendo negidak kanyo.\n1. Miriam kod Harun nochako wuoyo marach kuom Musa nikech jaode ma nyar jo-Kush, nimar ne onywomo nyar Kush.\n2. Negipenjore niya, “Bende Jehova Nyasaye osewuoyo kokalo kuom Musa kende? Donge osewuoyo kokalo kuomwa bende?” Kendo Jehova Nyasaye nowinjo ma.\n3. (Musa ne en ngʼama obolore, ngʼat mobolore moloyo ngʼato angʼata manie wangʼ piny.)\n4. Gikanyono Jehova Nyasaye nowacho ne Musa, Harun kod Miriam niya, “Wuoguru oko e Hemb Romo karu ji adekgo.” Omiyo giduto ne giwuok oko.\n5. Eka Jehova Nyasaye nolor e bor polo; mochungʼ e dho Hemb Romo kendo noluongo Harun gi Miriam. Kane gibiro kargi ji ariyogo,\n6. nowachonegi niya, “Winjuru wechena: “Ka janabi mar Jehova Nyasaye nitie e dieru, to abiro afwenyorane, kendo awuoyo kode e lek.\n7. To ma ok en adiera kuom jatichna Musa; nikech en ja-ratiro e oda duto.\n8. En awuoyo kode wangʼ gi wangʼ, awuoyo kode maler ma ok gi ngeche; kendo oneno tich Jehova Nyasaye. Angʼo momiyo ne ok uluor ka uwuoyo kuom jatichna Musa?”\n9. Mirimb Jehova Nyasaye nomedore kuomgi, kendo no-aa oweyogi.\n10. Kane bor polo owalore oa ewi Hemb Romo, Miriam noa malo ka dende obawore gi dhoho mobedo marachar ka pe. Harun nolokore mongʼiye kendo noneno ka en-gi dhoho,\n11. kendo nowacho ne Musa niya, “Yaye, ruodha, kik iwe wachul gowi mar richo kata obedo ni wasetimo gima ofuwoni.\n12. Kik iweye ochal gi nyathi mobwogi ma aa ei min-gi ka en-gi ringruok mokethore.”\n13. Omiyo Musa noywak ne Jehova Nyasaye niya, “Yaye Nyasaye, yie ichange!”\n14. Jehova Nyasaye nodwoko Musa niya, “Ka wuon-gi ne nyalo ngʼudho olawo e wangʼe, donge dine obedo gi wichkuot kuom ndalo abiriyo? Wale obed tenge kuom ndalo abiriyo; bangʼ mano inyalo duoge e kambi.”\n15. Omiyo Miriam nobedo oko mar kambi kuom ndalo abiriyo, kendo ji nochungʼ kar tiendgi nyaka ne odwogo.\n16. Bangʼ mano, ji nowuok Hazeroth kendo negigoyo kambi e Thim mar Paran.\n15. Ndalona ni e lweti; resa e lwet wasika, kendo kuom joma lawa.\n16. Mad ibed mamor gi jatichni; resa gi herani ma ok rum.\n17. Kik iwe wiya kuodi, yaye Jehova Nyasaye, nikech aseywakni ka alemo; to we joma timbegi richo oyud wichkuot kendo ginindi ka gilingʼ thi ei liel.\n18. Mi dhogi mawacho miriambo mondo olingʼ; nikech sungagi kod chuny marach ma gin-go, omiyo giwuoyo gi wich teko kuom joma kare.\n12. Ngʼat maonge gi rieko jaro jabathe, to ngʼat man-gi winjo rito lewe.\n13. Kuoth ketho genruok, to ngʼat ma ja-ratiro rito wach malingʼ-lingʼ.\n14. Oganda podho nimar onge puonj, to jongʼad rieko mangʼeny miyo loch mar adier bedo.\n12. To kata dhako ema owere gi chwore mokendore gi dichwo machielo to odonjo e richo mar terruok.”\n13. Ji ne kelo nyithindo matindo ir Yesu mondo ogwedhgi, to jopuonjre nokwerogi.\n14. Kane Yesu oneno gima jopuonjrene timo, nokecho kodgi, mi owachonegi niya, “Weuru nyithindo matindo obi ira kendo kik utamgi, nikech pinyruoth Nyasaye en mar ji machal ka magi.


Hyougemono 78 page 1 - Read naruto manga in Nine Manga\nHyougemono 78 page 1\nHyougemono 99 Hyougemono 98 Hyougemono 97 Hyougemono 96 Hyougemono 95 Hyougemono 94 Hyougemono 93 Hyougemono 92 Hyougemono 91 Hyougemono 90 Hyougemono 89 Hyougemono 88 Hyougemono 87 Hyougemono 86 Hyougemono 85 Hyougemono 84 Hyougemono 83 Hyougemono 82 Hyougemono 81 Hyougemono 80 Hyougemono 79 Hyougemono 78 Hyougemono 77 Hyougemono 76 Hyougemono 75 Hyougemono 74 Hyougemono 73 Hyougemono 72 Hyougemono 71 Hyougemono 70 Hyougemono 69 Hyougemono 68 Hyougemono 67 Hyougemono 66 Hyougemono 65 Hyougemono 64 Hyougemono 63 Hyougemono 62 Hyougemono 61 Hyougemono 60 Hyougemono vol.6 ch.59 Hyougemono vol.6 ch.58 Hyougemono vol.6 ch.57 Hyougemono vol.6 ch.56 Hyougemono 55 Hyougemono 54 Hyougemono 53 Hyougemono 52 Hyougemono 51 Hyougemono 50 Hyougemono 49 Hyougemono 48 Hyougemono 47 Hyougemono 46 Hyougemono 45 Hyougemono 44 Hyougemono 43 Hyougemono 42 Hyougemono vol.2 ch.41 Hyougemono 40 Hyougemono 39 Hyougemono 38 Hyougemono 37 Hyougemono 36 Hyougemono 35 Hyougemono 34 Hyougemono 33 Hyougemono 32 Hyougemono 31 Hyougemono 30 Hyougemono 29 Hyougemono 28 Hyougemono 27 Hyougemono 26 Hyougemono 25 Hyougemono vol.3 ch.24 Hyougemono vol.3 ch.23 Hyougemono vol.3 ch.22 Hyougemono 21 Hyougemono 20 Hyougemono 19 Hyougemono 18 Hyougemono 17 Hyougemono 16 Hyougemono 15 Hyougemono 14 Hyougemono 13 Hyougemono 12 Hyougemono 11 Hyougemono 10 Hyougemono 9 Hyougemono 8 Hyougemono 7 Hyougemono 6 Hyougemono 5 Hyougemono 4 Hyougemono 3 Hyougemono 2 Hyougemono 1\nTips: You're reading Hyougemono 78, please read Hyougemono 78 english scan online from right to left. You can use left and right keyboard keys or click on the Hyougemono 78 image to browse between Hyougemono 78pages.\nHyougemono 78 Chapter Navigation:\nPrevious Chapter: Hyougemono 77\nNext Chapter: Hyougemono 79\nHyougemono 78 page Chapter Navigation:\nGODDESS CREATION SYSTEM DON'T TOUCH ME YOU GAY EMPEROR! Don’t Touch Me You Gay Emperor! UTAE! ERINNA HIME NO TAME NARA SHINERU BREAK THE WORLD Hawkwood KINGDOM A THOUSAND YEARS NINETAILS Musashi (MOTOMIYA Hiroshi) TEITO HATSUKOI SHINJYU Shen Yi Di Nu YUME MABOROSHI NO GOTOKU MARTIAL PEAK Yaonie jiaozhu kuai tang xia Drops of Dreams, The Golden Birdcage TALE OF NEZHA APOTHECARIUS ARGENTUM Amatsuki TAKEDA SHINGEN (YOKOYAMA MITSUTERU)\nTags:read Hyougemono 78 english, Hyougemono 78 raw manga, Hyougemono 78 online, Hyougemono 78 chap, Hyougemono 78 chapter, Hyougemono 78 high quality, Hyougemono 78 manga scan


Puonjwa Lemo | Sud Machiegni gi Nyasaye\nSOM E Afrikaans Albanian Amharic Arabic Armenian Armenian (Ma Imbo) Aymara Bulgarian Catalan Cebuano Chichewa Chinese (Kunming) Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Croatian Czech Danish Dholuo Dutch Efik Estonian Ewe Faransa Finnish Ga Georgian German Greek Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Kikuyu Kinyarwanda Kirghiz Kisungu Kongo Korean Latvian Lingala Lithuanian Malagasy Maya Moore Myanmar Ngabere Norwegian Nzema Ossetian Papiamento (Curacao) Polish Portuguese Punjabi Quechua (Bolivia) Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swedish Tagalog Tahitian Tatar Telugu Tetun Dili Thai Tigrinya Tiv Tsonga Turkish Twi Tzotzil Ukrainian Uruund Vietnamese Xhosa Yoruba Zulu\nSUD MACHIEGNI GI NYASAYE\n“Kwauru, Eka Nomiu”\n“Ruoth, puonjwa lemo.” (Luka 11:1) Achiel kuom jopuonjre Yesu nopenje penjoni. Kane Yesu dwoko penjono, nochiwo ranyisi ariyo mapuonjowa kaka wanyalo lemo mi Nyasaye winjwa. Kapo ni isegapenjori kabe Nyasaye winjo lemo magi, ibiro mor ng’eyo dwoko ma Yesu ne ochiwo.—Som Luka 11:5-13.\nRanyisi mokwongo keto pachwa kuom ng’at ma lemo. (Luka 11:5-8) E siganano, ng’ato yudo wendo e chuny otieno to oonge chiemo monyalo miye. Ng’at ma nigi wendono neno ni nyaka otim gimoro gie sano. Kata obedo ni en otieno kamano, odhi ir osiepne mondo okwaye mkate. Osiepneno kwongo tamore chiewo nikech ok odwa chando joode manindo. To nikech ng’at ma nigi wendono ok ol kata wiye ok kuodi, otimo sinani kokwayo nyaka osiepneno chung’ malo kendo miye gima odwarono. *\nAng’o ma ranyisini puonjowa e wi wach lemo? Yesu nyisowa ni dwarore ni watim sinani kata kik waol—wadhi nyime kwayo, manyo, koda dwong’o. (Luka 11:9, 10) Nikech ang’o? Be en adier ni Yesu wacho ni Nyasaye ok dwar winjowa sama walemo? Ooyo. Yesu nyisowa ni mopogore gi osiep ng’ato ma digni konye, Nyasaye to gombo miyowa gik mowinjore ma wakwaye ka wan gi yie. Wanyiso yie ma kamano kuom timo sinani. Kuom kwayo nyadinwoya, wanyiso ni wadwaro gadier gima wakwayo kendo wayie chuth ni Nyasaye nyalo miyowago ka wachno luwore gi dwache.—Mariko 11:24; 1 Johana 5:14.\nRanyisi mar ariyo keto pachwa kuom ‘jawinj kwayo’ mag ji, ma en Jehova. (Zaburi 65:2) Yesu penjo niya: “To ere ng’ato kuomu ma wuon nyathi, ma ka wuode okwaye . . . rech, domiye thuol kar rech koso? Kata ka okwaye tong gweno, domiye okela koso?” Dwoko nenore maler—onge wuoro mohero nyithinde manyalo miyogi gik manyalo hinyogi. Kae to Yesu nolero kaka ranyisino tiyo: Ka jo maricho e ma ong’eyo miyo nyithindgi “mich mabeyo,” donge ‘Wuoru me polo ok nochiw mokadho roho maler’—ma en e mich maberie moloyo—monyalo miyo nyithinde manie pinyka mokwaye! *—Luka 11:11-13; Mathayo 7:11.\nNyasaye gombo miyowa gik mowinjore ma wakwaye ka wan gi yie\nAng’o ma ranyisini puonjowa e wi Jehova, ma en ‘Jawinj kwayo mag ji’? Yesu dwaro ni wang’e ni Jehova en Wuoro madewowa kendo madwaro miyowa gigo ma wachando. Omiyo, jogo malamo Jehova nyalo bedo thuolo nyise gigo manie chunygi. Kendo ng’eyo ni odwaro ni giyud ber miyo girwako dwoko momiyogi kata obedo ni ok en dwoko ma ne giparo. *\nNdiko Mochan Mondo Osom e Dwe mar April\n^ par. 4 Ranyisi ma Yesu nogolono nyiso gik matimore e ngima gadier. Jo-Yahudi ne neno ni rwako welo en ting’ ma Nyasaye dwaro ni gichop. Kindego, ji ne loso mkate moromo mana odiechieng’ achiel, omiyo kwaruok mkate ka mar ng’ato orumo ne en gima gijotimo. Bende, kapo ni ne gin jochan, joodno duto ne nyalo nindo piny e ot achiel.\n^ par. 6 Kinde mang’eny, Yesu ne konyo ji neno kor wach kuom nyisogi ni ka dhano ma jaricho nyalo timo gimoro maber, to nade Nyasaye ma jahera.\n^ par. 7 Mondo ipuonjri kaka inyalo lemo kendo Nyasaye owinji, ne sula mar 17 e bug Ang’o ma Muma Puonjo Kuom Adier? mogo gi Joneno mag Jehova.\nOr ne ng'ato Or ne ng'ato “Kwauru, Eka Nomiu”\n“Ne! Achueyo Gik Moko Duto Obed Manyien”\n“En gi Mich Momiyo Jogo ma Dware”\n“Ruoth Noweyonu Richou”\n“Nyasaye Ohero Jachiwo Mamor”


Bible in one year - Luo Bible 2015 - August 4\n1. To koro ere gima dwawachi? Dwawachi ni ber kwasiko watimo richo mondo ng’wono mar Nyasaye omedre koso?\n2. Ngang’! Ok kamano! Korka wach richo to wan mana joma otho. Koro ere kaka dwadhi nyime kwadak e richo?\n3. Donge ung’eyo ni kane obatiswa, mi wariwore gi Yesu, to batisono nomiyo wariwore kode e thone?\n4. Mano onyiso ni kane obatiswa mi wariwore gi Yesu e thone, to ne oyikwa kode bende, mondo kaka ne Kristo ochier oa kuom joma otho kuom teko maduong’ mar Wuoro, e kaka wan bende wabed gi ngima manyien.\n5. Ka waseriwore kode e thone, to wanariwre kode e chierne bende.\n6. Wang’eyo ni ngimawa machon nogur kode e msalape ni mondo kitwa mar richo orum, kendo ni mondo kik wamed bedo wasumb richo,\n7. nikech ka ng’ato osetho to osegonye oa e richo.\n8. Ka wasetho gi Kristo to wayie ni wanabed mangima kode bende,\n9. nikech wang’eyo ni Kristo osechier oa kuom joma otho, kendo ok nochak otho nimar tho koro onge gi teko kuome.\n10. Tho mane othogo, notho ni richo dichiel kende, to koro kaka ongima, ongima ni mondo oti ni Nyasaye.\n11. Kamano e kaka onego ukwanru ni usetho ni richo, to ungima ni mondo uti ni Nyasaye kuom Yesu Kristo.\n12. Mano emomiyo kik uwe richo bed gi loch e ringreu matho, mondo kik uluw gombo mag ringruok.\n13. Kik ng’ato kuomu yie mondo fuonde moro amora obed gima itimogo richo, to chiwreuru ni Nyasaye ka joma otho mochako ochier. Adier, chiwneuru ringreu duto mondo obed gik ma itimogo gik makare,\n14. nimar richo ok nochak obed gi loch kuomu, nikech koro ok un e bwo Chik, to un e bwo ng’wono mar Nyasaye.\n15. To koro nadi? Dwatim atima richo nikech koro ok wan e bwo Chik to wan e bwo ng’wono koso? Ngang! Ok kamano!\n16. Donge ung’eyo malong’o ni ka uchiworu ni ng’ato ka wasumbe, mi urito chikene, to chutho un wasumb ng’atno? Kamano bende ka un wasumb richo to tho ema ochomou, to ka un wasumb winjo wach to Nyasaye biro miyo ubed e winjruok kode.\n17. To wagoyo ni Nyasaye erokamano nikech kata obedo ni yande un wasumb richo, to koro urito puonj mane omiu gi chunyu duto.\n18. Ne ogonyu e tuech richo, mi udoko wasumb tim makare.\n19. Awuoyonu gi weche mayot winjo nikech parou mar dhano thanythany. Kaka ne uchiwo ringreu obed wasumb dwanyruok gi tim ma ok kare, mutimo atima richo, e kaka koro chiwuru ringreu obed wasumb tim makare mondo udok joma ler.\n20. Kane un wasumb richo, to ne ok uneno ni onego uluw tim makare.\n21. To ere ohala mane uyudo kuom timo gik ma koro miyou wichkuotgi? Giko mar gigo en mana tho.\n22. To koro osegonyu e tuech richo, mi udoko wasumb Nyasaye, omiyo ohala muyudo en ngima maler, kendo gikone en ngima ma nyaka chieng’.\n23. Misach richo en tho, to mich Nyasaye en ngima mochwere kuom Yesu Kristo Ruodhwa!


Isaya 48 | Bible e Intanet | New World Translation\nSOM E Afrikaans Albanian Amharic Arabic Armenian Azerbaijani Azerbaijani (Cyrillic) Batak (Karo) Batak (Toba) Bislama Bulgarian Cambodian Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Cibemba Croatian Cuban Sign Language Czech Danish Dhok Mitiyoe gi Ranyisi ma Jamaica Dhok Mitiyoe gi Ranyisi ma Nigeria Dhok mar Ranyis ma Nicaraguan Dhok mar Ranyisi ma (Chinese) Dhok mar Ranyisi ma Australian Dhok mar Ranyisi ma Austrian Dhok mar Ranyisi ma Bolivian Dhok mar Ranyisi ma Brazilian Dhok mar Ranyisi ma Chilean Dhok mar Ranyisi ma Colombian Dhok mar Ranyisi ma Costa Rican Dhok mar Ranyisi ma Croatian Dhok mar Ranyisi ma Czech Dhok mar Ranyisi ma Dutch Dhok mar Ranyisi ma Ecuadorian Dhok mar Ranyisi ma Faransa Dhok mar Ranyisi ma Filipino Dhok mar Ranyisi ma Greek Dhok mar Ranyisi ma Guatemalan Dhok mar Ranyisi ma Honduras Dhok mar Ranyisi ma Hungarian Dhok mar Ranyisi ma Indonesian Dhok mar Ranyisi ma Ingresa Dhok mar Ranyisi ma Irish Dhok mar Ranyisi ma Israeli Dhok mar Ranyisi ma Italian Dhok mar Ranyisi ma Japanese Dhok mar Ranyisi ma Jerman Dhok mar Ranyisi ma Korean Dhok mar Ranyisi ma Mexican Dhok mar Ranyisi ma New Zealand Dhok mar Ranyisi ma Panamanian Dhok mar Ranyisi ma Paraguayan Dhok mar Ranyisi ma Peruvian Dhok mar Ranyisi ma Polish Dhok mar Ranyisi ma Portuguese Dhok mar Ranyisi ma Quebec Dhok mar Ranyisi ma Russian Dhok mar Ranyisi ma South African Dhok mar Ranyisi ma Spanish Dhok mar Ranyisi ma Swedish Dhok mar Ranyisi ma Swiss German Dhok mar Ranyisi ma Taiwanese Dhok mar Ranyisi ma Thai Dhok mar Ranyisi ma Venezuelan Dhok mar Ranyisi ma Zimbabwe Dhok mar ranyisi ma Amerka Dhok mar ranyisi ma Argentinian Dholuo Dutch Efik Estonian Ewe Faransa Fijian Finnish Ga Georgian German Ghanaian Sign Language Greek Guarani Gujarati Gun Haitian Creole Hebrew Hiligaynon Hindi Hiri Motu Hungarian Igbo Iloko Indian Sign Language Indonesian Isoko Italian Japanese Javanese Kannada Kazakh Kenyan Sign Language Kikaonde Kikongo Kikuyu Kiluba Kinyarwanda Kirghiz Kiribati Kirundi Kisungu Kongo Korean Latvian Lingala Lithuanian Luganda Luvale Macedonia Madagascar Sign Language Malagasy Malay Malayalam Malaysian Sign Language Maltese Marathi Maya Mozambican Sign Language Myanmar Nepali Nias Norwegian Nzema Oromo Ossetian Otetela Pangasinan Persian Polish Portuguese Portuguese (Portugal) Punjabi Quebec (Ancash) Quechua (Ayacucho) Romanian Russian Salvadoran Sign Language Samoan Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovak Sign Language Slovenian Slovenian Sign Language Spanish Sranantongo Swahili Swahili (Congo) Swati Swedish Tagalog Tahitian Tajiki Tamil Tatar Telugu Tetun Dili Thai Ticuna Tigrinya Tok Pisin Tongan Tshiluba Tsonga Turkish Turkmen Tuvaluan Twi Tzotzil Ukrainian Umbundu Uruguayan Sign Language Uzbek Uzbek (Roman) Venda Vietnamese Waray-Waray Xhosa Yoruba Zambian Sign Language Zulu\nIsiemo Israel kendo ipwodhe (1-11)\nJehova biro kumo Babulon (12-16a)\nPuonj mag Nyasaye kelo ber (16b-19)\n“Wuoguru ua Babulon!” (20-22)\n48 Winjuru wachni un joka Jakobo,Un jo ma luongore gi nying Israel+Kendo mosebiro koa e pige mag Juda,*Un jo ma kuong’ore gi nying Jehova+Kendo ma luongo nying Nyasach IsraelTo gadiera kendo e yo makare.+ 2 Nimar giwacho ni gidak e dala maler+Kendo gisirore kuom Nyasach Israel,+Ma nyinge en Jehova Nyasach oganda lweny. 3 “Chon gi lala ne akoro weche moko, mi ne gitimore. Ne ahulogi gi dhoga awuon,Kendo ne uwinjogi.+ Ne akawo okang’ mapiyo, mi gitimore.+ 4 Nikech nang’eyo ni wiu tek,Ng’utu tek ka nyinyo kendo lela wang’u tek ka mula,+ 5 Ne anyisou gigo chon. Ne anyisougi ka pok ne gitimore,Mondo kik uwach ni sanambeu e motimogi,Kendo ni kido ma ne upayo kod ma ne uthedho gi chuma e ma notimogi. 6 Useneno kendo usewinjo gigi duto. Donge koro ubiro hulogi?+ Chakre sani abiro nyisou gik manyien,+Gik mopandi ma pok uwinjoga. 7 Ne ok achueyo gigo chon, to achueyogi mana sani,Ne ok uwinjogi chon, to uwinjogi mana kawuono,Mondo kik uwach ni ne ung’eyo gigo chon. 8 Adier, pok uwinjogi+ kendo pok ung’eyogi,Kendo itu ne pok oyawore e ndalo machon. Nimar ang’eyo ni un jo andhoga,+Kendo usebedo joricho chakre ne nyuolu.+ 9 To abiro geng’o mirimba nikech nyinga,+Abiro hora mos kodu mondo ayud pak,Ok abi tiekou.+ 10 Neuru! Asepwodhou, to ok kaka ipwodho fedha e mach.+ Asetemou* e chandruok mager ka mach.+ 11 Abiro kawo okang’ nikech nyinga,+Ere kaka anyalo weyou mondo uchid nyinga?+ Ok anami ng’ato ang’ata duong’na. 12 Yaye Jakobo kod Israel ma aseluongo, winjauru. Ok alokra.+ An e mokwongo; An e mogik.+ 13 Lweta e ma noketo mise mar piny,+Lweta ma korachwich e ma noyaro polo.+ Ka aluongogi, to gichung’ malo. 14 Un duto chokreuru mondo uwinji. Ng’ano kuomgi mosehulo gik ma biro timoregi? Jehova osehero ng’atno.+ Obiro timo gima odwaro ne Babulon,+Kendo lwete biro goyo Jo-Kaldea.+ 15 An awuon asewacho mano, kendo aseluonge.+ Asekele, kendo gik mochano biro dhi maber.+ 16 Suduru machiegni mondo uwinj wachni. Chakre chon pok apando wach moro amora.+ Ka gigo nochakore, ne antie kanyo.” Kendo koro Jehova Wuon Loch Duto oseora kaachiel gi rohone. 17 Ma e gima Jehova Jawarni, kendo Ng’at Maler mar Israel owacho:+ “An Jehova NyasachiMa puonji mondo iyud ber,+Ma tayi e yo monego iwuothie.+ 18 Mad niwinjie chikna!+ Dine ibedo gi kuwe kaka aora+Kendo timni makare dobedo kaka apaka manie nam.+ 19 Kothi dobedo mang’eny ka kuoyoNyikwayi bende dobedo mang’eny ka kuoyo.+ Nyingegi dine ok ong’ad oko, kendo dine ok oruchi e nyima.” 20 Wuoguru ua Babulon!+ Ringuru ua kuom Jo-Kaldea! Landuru wachno gi mor! Ee, huleuru!+ Landeuru nyaka e tunge piny.+ Wachuru ni: “Jehova osewaro jatichne Jakobo.+ 21 Riyo ne ok oloyogi ka ne otelonegi e thim.+ Ne omiyo pi owuoknegi e lwanda; Ne obaro lwanda mi pi mang’eny obubnie.”+ 22 Jehova owacho niya: “Joricho ok nobed gi kuwe.”+\n^ Kata nyalo bedo, “Kendo koth Juda.”\n^ Kata, “Asenonou.” Kata nyalo bedo, “Aseyierou.”


Tich Joote 4 | Muma e Intanet | New World Translation (1984)\nTich Joote 4:1-37\nInono Petro gi Johana (1-4)\nKwan joma oyie chopo chwo 5,000 (4)\nIyalo joote e nyim Sanhedrin (5-22)\n“Ok wanyal weyo wuoyo” (20)\nGilamo mondo giyud chir (23-31)\nJopuonjre konyore gi gik moko (32-37)\n4 Sama ji ariyogo pod ne wuoyo gi oganda, jodolo, gi jatend-jorit hekalu, kod Jo-Sadukai nobiro irgi. 2 Mirima nomakogi nikech jootego ne puonjo oganda ka gilando ayanga ni Yesu ne osechier oa kuom joma otho. 3 Omiyo, ne gimakogi mi giketogi e tuech nyaka kinyne nikech piny nosebedo godhiambo ahinya. 4 Kata kamano, thoth joma nowinjo twagno nochako bedo gi yie, kendo kwan mar ji nomedore moromo chwo 5,000 kama. 5 Kinyne jotendgi, gi jodonggi, kod jondiko nochokore kanyachiel Jerusalem, 6 kaachiel gi Anas jaduong’-jodolo, gi Kayafa, gi Johana, gi Aleksanda, kod ji duto ma ne gin wede jaduong’-jodolo. 7 Ne gichungo Petro gi Johana e diergi mi gichako penjogi niya: “Utimo gigi gi teko mane, kata utimogi kuom nying ng’a?” 8 Eka Petro, kopong’ gi roho maler nowachonegi kama: “Un jotend oganda kod jodongo, 9 ka sani unonowa nikech tim maber ma watimo ne ng’at ma puth, kendo udwaro ng’eyo ni en ng’a mochango jali, 10 we mondo ong’erenu uduto gi ji duto mag Israel, ni e nying Yesu Kristo Ja-Nazareth ma ne unego e yath, to Nyasaye ne ochiere a kuom joma otho, en e momiyo jali ochung’ kae e nyimu ka osechango. 11 En e ‘kidi ma un jogedo ne ukawo kayiem nono, to koro osebedo kidi maduong’ moriwo kor ot.’ 12 E wi mano, onge warruok kuom ng’at machielo, nimar onge nying machielo e bwo polo mosechiw ne ji mondo wayudie warruok.” 13 Koro kane gineno chir ma Petro gi Johana ne wuoyogo, kendo ng’eyo ni ne gin ji ajia ma ok osomo,* ne gihum. Eka ne gichako fwenyo ni kare yande ne gin-ga gi Yesu. 14 To nikech ne ginyalo neno ng’at ma ne osechangno kochung’ kodgi, onge kaka ne ginyalo kwedo. 15 Omiyo, ne gichikogi mondo giwuog oko mar od romo mar Sanhedrin, mi ne gichako riwo paro e kindgi, 16 ka giwacho niya: “Ang’o monego watim ne jogi? Nikech kuom adier, ranyisi maduong’ osetimore kokalo kuomgi, kendo ranyisino nenore ayanga ne ji duto modak e Jerusalem, kendo ok wanyal kwero mano. 17 To mondo wachno kik med landore e kind oganda, wasiemgiuru kendo wakwergi mondo kik gidhi nyime wuoyo gi ng’ato ang’ata ka gitiyo gi nyingno.” 18 Bang’ mano, ne giluongogi mi gichikogi ni kik giwach gimoro amora kata puonjo ka gitiyo gi nying Yesu. 19 To Petro gi Johana nodwokogi kama: “Ka en gima kare e wang’ Nyasaye ni mondo wawinju kar winjo Nyasaye, mano ng’aduru uwegi. 20 To wan, ok wanyal weyo wuoyo e wi gik ma waseneno kendo ma wasewinjo.” 21 Koro kane gisemedo siemogi, ne gigonyogi nikech ne ok giyudo gimoro ma ne nyalo miyo gikumgi, to bende nikech oganda, nimar oganda duto ne miyo Nyasaye duong’ kuom gima ne osetimoreno. 22 Nikech ng’at ma ne osechang kokalo kuom honono ne en jahigni 40 gi wiye. 23 Bang’ ka nosegonygi, ne gidok ir joggi giwegi mi gihulo weche ma jodong-jodolo kod jodongo nowachonegi. 24 Bang’ winjo wechego, ne giting’o dwondgi malo ne Nyasaye ka gin e achiel ka giwacho niya: “Ruoth Mamalo Chutho, in e Jal ma nochueyo polo, gi piny, gi nam, kod gik moko duto manie igi, 25 kendo kokalo kuomi, roho maler nowacho kotiyo gi dho kwarwa Daudi jatichni niya: ‘Ang’o momiyo ogendni bedo gi koko kendo ji paro ahinya kuom weche manono? 26 Ruodhi mag piny ne oikore kedo gi Jehova kendo jotelo nochokore kaka gimoro achiel mondo giked kode gi ng’ate mowir.’ 27 To adier, Herode gi Pontio Pilato kaachiel gi jo ogendni kod Jo-Israel nochokore kanyachiel e taondwani mondo giked gi Yesu jatichni maler ma ne iwiro, 28 mondo gitim gima lweti kod dwaroni ne oseng’ado motelo ni biro timore. 29 To koro Jehova, winj siem ma gisiemowago, kendo imi jotichni nyalo mar dhi nyime hulo wachni gi chir duto, 30 ka irieyo lweti mondo ichang ji, kendo ka ranyisi kod tije madongo timore kokalo kuom Yesu jatichni maler.” 31 To kane gisesayo e lamo, kama ne oyudo gichokoreeno ne oyiengni mi giduto ne gipong’ gi roho maler, kendo ne gihulo wach Nyasaye gi chir. 32 E wi mano, oganda mang’ongo mar joma ne oyie ne nigi chuny achiel kod paro achiel, kendo onge kata ng’ato kuomgi ma ne nyalo wacho ni gik ma ne en-go ne gin mage owuon, to ne giriwo kanyachiel gik moko duto ma ne gikonyorego. 33 Kendo joote nomedo chiwo neno e yo ma nigi teko maduong’ e wi chier mar Ruoth Yesu, kendo ng’wono mogundho mar Nyasaye ne ni kuomgi giduto. 34 Adier, onge ng’ato kuomgi ma nochando gimoro, nimar ji duto ma ne nigi puothe kata ute ne usogi, kendo ne gikelo yutogo, 35 kae to ne giketogi e tiend joote. Eka ne ipogogi ne ng’ato ka ng’ato ka luwore gi kaka ne ochando. 36 Omiyo, Josef ma bende joote ne luongo ni Barnaba (ma kolok to tiende en, “Wuod Hoch”), ma ne en Ja-Lawi ma japiny Saipras, 37 ne nigi puodho moro, mi ne ouse mokelo pesa kendo noketo pesago e tiend joote.\n^ Tiende ni, ne ok gisomo e skunde mag Jo-Hibrania mipuonjoe weche din; to ok ni ne ok gidhi e skul.


Wusyep Bwore tikin Got GALESIA 6\nŊaimune ŋaiye nin worsyep pe, ŋaisep kin na talame ŋahilyeh\n1 Lenge toꞌ tatai ŋam, ŋaiye toꞌ lakai tatai poi ende ka ende hwap pe, yip lahmende ŋaiye Yohe Yirise narp nato yip pe, syumbe ŋumwaiye yungwisme kin, ŋaiye yukur ka plihe ende hwap uku. Kom ŋoihme nitei ŋaiye yukur na plihe tumbe e oto hwap uku. 2 Ungwisme lenge mitiŋ syeꞌ ŋaiye ikirh mane tinge no, na gunde wusyep erŋeme tikin Krais. 3 Ŋaiye miyeꞌ ende ka syep gute bip kin nange kin bwore nengelyembe lenge mitiŋ lalme pe, kin pupwa ŋende homboꞌme kitikin. 4 Miyeꞌ ilyeh ilyeh na iyarꞌe wah nitei ŋaiye ninde tu, ka bwore pe, na hriphrip me wah ŋaiye ninde. O yukur na iyarꞌe wah nin topoꞌe wah miyeꞌ ende ŋaiye ŋende. 5 Taꞌe luku pe, mitiŋ lalme ka yikirh mane titinge ilyeh ilyeh.\n6 Lahmende ŋaiye nambaꞌe sande tekeꞌe wusyep tikin Got pe, ka aŋaꞌe jetmam kin ŋaiꞌe ŋaiꞌe bwore bwore syeꞌ elme kin. 7 Ŋoihme ŋaiye pa homboꞌe yeh me yiptip no, pa ŋoiheryembe nange pa se homboꞌe yeh me Got pe, ŋaimune ŋaiye ni ŋononde pe, na iche ŋahilyeh. 8 Ŋaiye na ononde ŋoihmbwaip yerkeime el oto laip nin pe, ŋai ŋaiye na iche pe, nule. Kut ŋaiye na ononde Yohe Yirise oto laip nin pe, nin na orp bwore nye nyermbe. 9 Taꞌe luku pe, yukur pa jirnge ŋaiye pa yende ŋaimune ŋaiye ki bwore. Ŋaiye pa bepteme yip tip bworerme pe, se pa talame ŋaisep bwore yil yoto laip yip. 10 Taꞌe luku pe, ŋup teter sai ŋaiye ya mende bwore bwore mil lenge mitiŋ, topoꞌe lenge bamtihei ilyeh poi lenge miyeꞌ tuweinge tikin Got.\nPol hriphrip me loutungwarmbe Krais\n11 Etekeꞌe tup eꞌe pe, ŋam menge syep ŋam mainge pe, ŋam mainge wutuꞌ embere embere. 12 Lenge miyeꞌ tuweinge ŋaiye yututus yip, nange pa yotombo wahriꞌ pe, tehei kin taꞌe leꞌe, tinge yende ŋaiye lenge miyeꞌ tuweinge ka yetekeꞌe lenge, topoꞌe tinge jate bip tinge me ŋaiꞌe ŋaiꞌe gah kekep. Tinge yende taꞌe luku no, yukur ka yambaꞌe nihe syohe me loutungwarmbe tikin Krais. 13 Topoꞌe lahmende ŋaiye yotombo wahriꞌ pe, tinge yukur jande wusyep erŋeme lalme. Tinge yisande ŋaiye pa yotombo wahriꞌ no, tinge ka yahraꞌe naŋ tititinge nange yip si jande tinge. 14 Ŋaiye ŋam pe, ŋam ma mahraꞌe naŋ tikin Lahmborenge Krais Jisas. Kin si nule nal loutungwarmbe pe, ŋam hriphrip me ŋilyeh uku. Miꞌe pe, hriphrip ŋam tikin kekep eꞌe ŋam si muluwei mal loutungwarmbe, topoꞌe ŋam si mule me ŋaiꞌe ŋaiꞌe tikin kekep eꞌe. 15 Ŋaiye tukwini tinge yotombo wahriꞌ, lakai yukur tinge yotombo pe, luku yukur ki ŋainde ŋambaran. Ŋai embere kin pe, Got ŋende poi si tahar miyeꞌ tuweinge ŋambaran. 16 Lahmende ŋaiye jande ŋoihmbwaip tikin Got pe, ŋoihmbwaip ŋumwaiye topoꞌe ŋoihginir tikin Got ka si topoꞌe tinge. Pe lenge miyeꞌ tuweinge luku, tinge bamtihei mise tikin Israel ŋaiye tikin Got.\n17 Leꞌe wusyep yuwo ŋam pe, ŋam gwarnge ŋaiye miyeꞌ ende ka ende hwap otme ŋam. Detale, bwau ŋaiye sai wahriꞌ ŋam pe, ki sasambe nange ŋam miyeꞌ wah Jisas. 18 Ŋoihmbwaip ŋumwaiye Lahmborenge poi Jisas Krais ka si topoꞌe yip lalme toꞌ tatai ŋam. Mise.


Hyougemono 95 Page 1,Read HYOUGEMONO Manga Online for Free On Ten Manga\nHome >> HYOUGEMONO >> Hyougemono 95 Page 1\nChapter: Hyougemono 101 Hyougemono 100 Hyougemono 99 Hyougemono 98 Hyougemono 97 Hyougemono 96 Hyougemono 95 Hyougemono 94 Hyougemono 93 Hyougemono 92 Hyougemono 91 Hyougemono 90 Hyougemono 89 Hyougemono 88 Hyougemono 87 Hyougemono 86 Hyougemono 85 Hyougemono 84 Hyougemono 83 Hyougemono 82 Hyougemono 81 Hyougemono 80 Hyougemono 79 Hyougemono 78 Hyougemono 77 Hyougemono 76 Hyougemono 75 Hyougemono 74 Hyougemono 73 Hyougemono 72 Hyougemono 71 Hyougemono 70 Hyougemono 69 Hyougemono 68 Hyougemono 67 Hyougemono 66 Hyougemono 65 Hyougemono 64 Hyougemono 63 Hyougemono 62 Hyougemono 61 Hyougemono 60 Hyougemono vol.6 ch.59 Hyougemono vol.6 ch.58 Hyougemono vol.6 ch.57 Hyougemono vol.6 ch.56 Hyougemono 55 Hyougemono 54 Hyougemono 53 Hyougemono 52 Hyougemono 51 Hyougemono 50 Hyougemono 49 Hyougemono 48 Hyougemono 47 Hyougemono 46 Hyougemono 45 Hyougemono 44 Hyougemono 43 Hyougemono 42 Hyougemono vol.2 ch.41 Hyougemono 40 Hyougemono 39 Hyougemono 38 Hyougemono 37 Hyougemono 36 Hyougemono 35 Hyougemono 34 Hyougemono 33 Hyougemono 32 Hyougemono 31 Hyougemono 30 Hyougemono 29 Hyougemono 28 Hyougemono 27 Hyougemono 26 Hyougemono 25 Hyougemono vol.3 ch.24 Hyougemono vol.3 ch.23 Hyougemono vol.3 ch.22 Hyougemono 21 Hyougemono 20 Hyougemono 19 Hyougemono 18 Hyougemono 17 Hyougemono 16 Hyougemono 15 Hyougemono 14 Hyougemono 13 Hyougemono 12 Hyougemono 11 Hyougemono 10 Hyougemono 9 Hyougemono 8 Hyougemono 7 Hyougemono 6 Hyougemono 5 Hyougemono 4 Hyougemono 3 Hyougemono 2 Hyougemono 1 Previous Next Page: 1 2 3 4 5 6 7 8 9 10 11 12 13 14 15 16 17 18 19 20 21 Next Report\nTips: You're reading Hyougemono 95, please read Hyougemono 95 english scan online from left to right. You can use left and right keyboard keys or click on the Hyougemono 95 image to browse between Hyougemono 95 pages.\nHyougemono 95 Chapter Navigation:\nPrevious Chapter: Hyougemono 94\nNext Chapter: Hyougemono 96\nHyougemono 95 page Chapter Navigation:\nHer Shim-Cheong BREAK THE WORLD BLADES OF THE GUARDIANS KINGDOM REN JIANG HOTOTOGISU\nTags: read Hyougemono 95 english, Hyougemono 95 raw manga, Hyougemono 95 online, Hyougemono 95 chap, Hyougemono 95 chapter, Hyougemono 95 high quality, Hyougemono 95 manga hd scan


nike hypervenom 2 free sneakerwholesale\nAECCafe: ArchShowcase Nike: Conference center by openUU ltdThe Top 10 Best Blogs on Nikelab , nike free hypervenom fc 2nike | Everything Swim Bike and Run and the Occasional Life Enconike FC hypervenom 2 mid mens trainers 747140 sneakers shoes (USNike Free 5.0 Womens Running Shoes 6.5 Black White 642199 001 , Nike Ice Kings by Rizon Parein | Agent PekkaNike Zoom Live PE Giannis Antetokounmpo Mens Basketball Shoes Bl , nike hypervenom 2 triple sortNike Free Hypervenom 2 (747139 001): MainApps: Amazon.de: Schuhe , Nike Free Trainer 5.0 V6 AMP Michigan State Spartans Mens Shoes nike free hypervenom ii fc trainers onlineNike Free Rn Flyknit Dynamic Movement Oreo and 50 similar itemsNike Men s Free Hypervenom 2 FC Football Boots， Grey: Amazon.co , Hallenschuhe nike hypervenom | Shoelover.de , Review: FC Barcelona Training Gear 2014 2015 by Nike YouTubeNike Fc Barcelona 2016 17 Away Kit Released Youtube – Ronaldo Me , NIKE F.C. RADIO | Émission Tealer Gang avec Spri Noir (Jour 2 NIKE F.C. RADIO | Émission Tealer avec Biga Ranx (Day 4) YouTube , New Nike Home Kit for 2016 2017 Season Fc Barcelona Youtube BARCELONA 2016/2017 AWAY KIT NIKE (LEAKED) YouTubeNike Academy: Winter Training Speed YouTube , Nike Academy vs FC Barcelona YouTube | AD MOVIES | Pinterest | F , ▷ Nike Football Take It To The Next Level HD YouTube.mp4 Nike Cup Game 3 Real Atlantic Vs United FC YouTube , Nike FootballX Skills: The Flick Flick YouTubeNike Air Max 90 Breathe White Blue Black Youtube £128.50HUGE Back To School Try On Haul!!! (American Eagle， Nordstrom， N , finale nike elastico futsal shoes review indoor soccer pinterest ,\nNike Zoom KD 9 Basketball Shoes Mens Multi Color/Multi Color 843 , Obsidian Nike Air More Uptempo: Release DateMust See Sneaker Design Combines All 15 LeBron James Nike Shoes , Great Deals on Nike Metcon 3 (Glacier Grey/Sail/Binary Blue) MenSELECT SHOP LOWTEX | Rakuten Global Market: NIKE AIR MAX 95 ,


To kane jo-Farisai owinjo ni Yesu osemako dho jo-Sadukai gi wach, ne gichokore kanyakla, mi ng’at achiel kuomgi, ma japuonj Chik, nopenje, kateme, niya, “Japuonj, ere chik Musa maduong’ie moloyo chikene mamoko duto?” Yesu nodwoke ni, “Her Ruoth Nyasachi gi chunyi duto, kendo gi paroni duto, kendo gi riekoni duto. Mano e chik mokwongo kendo maduong’ie moloyo. To chik mar ariyo ma bende chalo kode e ma: Her wadu kaka iherori iwuon. Chike Musa duto, kod puonj mag jonabi otenore mana kuom chike ariyogo.”\n Wuowi moro nobiro ir Yesu, mopenje niya, “Japuonj, ere gima ber monego atim mondo ayud ngima mochwere?” To Yesu nodwoke ni, “Ere gima omiyo ipenja gima ber? Ng’at achiel kende ema ber. To ka idwaro donjo e ngima, to nyaka irit chike.” To wuowino nomedo penje ni, “Gin chike mage monego ariti?” Yesu nodwoke niya, “Kik ineki, kik iterri, kik ikwal, kik ihang wach, luor wuoru gi meru, kendo her wadu kaka iherori iwuon.”\n To beduru motang’ ni ji, nimar ginimaku mi yalu e bura, kendo ginichwadu e utgi mag lemo. Noteru e nyim jotelo, kendo e nyim ruodhi nikech an, mi unuland Wach Maber ni jogo, kendo ni joma ok jo-Yahudi. To ka gimakou to kik uparru gi weche ma duwachi, nikech ka kinde ma kamano ochopo, to nomiu gima onego uwachi, Nimar weche mubiro wacho ok nobed mau, to ginibed mag Roho mar Wuonu. “Ng’ato nondhog owadgi mondo onegi, kendo wuone nondhog nyithindgi. Nyithindo bende nolokre gi jonywolgi mi chiwgi mondo oneggi. Ji duto nobed mamon kodu nikech an, to ng’ama otimo kinda nyaka giko ema nokwo.\n Kik ubed gi gop ng’ato, to gowi kende ma unyalo bedogo en mana hera ma onego uhergo jowadu. Ng’at mosehero wadgi to osechopo Chik Musa duto. Chikego e magi: Kik iterri, kik ineki, kik ikwal, kendo kik igombi. Chikego kaachiel gi chike mamoko duto, oriw e wach achiel niya, “Her wadu kaka iherori iwuon.” Ka ihero wadu, to ok inyal timone marach. Mano emomiyo hera chopo chik duto. To timuru kamano nikech ung’eyo ni kinde koro osechopo ma uchiewie ua e nindo, nikech chieng’ mibiro resowae koro chiegni moloyo ndalo mane wachakoe yie kuom Yesu. Otieno chiegni rumo, kendo dwaro ru. Emomiyo waweuru timbe mag mudho, to wamanreuru gi gilweny mag ler. Ngimawa mondo obed mobidhore, kaka joma wuotho e ler odiechieng’. Waweuru dwanyruok gi mer gi terruok gi anjawo gi dhaw kod nyiego. To rwakreuru gi Yesu Kristo kaka okumbau, kendo weuru keto chunyu kuom paro gik ma ringruok gombo.\n Achiel kuom jopuonj Chik nowinjo kaka gigoyo mbaka, mi oneno ka Yesu odwoko jo-Sadukai kare, omiyo nopenje niya, “Ere chik maduong’ie moloyo chike mamoko duto?” Yesu nodwoke ni, “Chik maduong’ie moloyo e ma: ‘Winjuru un jo-Israel! Ruoth Nyasachwa e Ruoth kende. Heruru Ruoth Nyasachu gi chunyu duto kendo gi parou duto, kendo gi riekou duto, kendo gi tekou duto.’ To chik mar ariyo e ma: ‘Her wadu kaka iherori iwuon.’ Onge chik moro machielo maloyo mago.” Eka japuonj chikno nowacho ni Yesu niya, “Japuonj, iwacho kare. En adier ni Nyasaye en achiel kende, kendo onge Nyasaye moro machielo mak mana en. Ka ng’ato ohero Nyasaye gi chunye duto kendo gi parone duto kod tekone duto, bende ka ohero wadgi kaka oherore owuon, to gima otimo duong’ moloyo chiwo ni Nyasaye misengni miwang’o pep, kata misengni mamoko.” Kane Yesu oneno kaka ng’atno odwoke gi rieko, nowachone niya, “Ok ibor gi Loch Nyasaye.” Bang’ mano, onge ng’ama nohedhore penjo Yesu wach moro kendo.\nTo wuowino nomedo penje ni, “Gin chike mage monego ariti?” Yesu nodwoke niya, “Kik ineki, kik iterri, kik ikwal, kik ihang wach,\nKa urito chikna, to eka usiko e herana, mana kaka an bende aserito chik Wuora, kendo asiko e herane.\n Chik ma amiyou e ma: herreuru mana kaka aherou. Onge hera maduong’ ma ng’ato nyalo herogo osiepne, moloyo chiwonigi ngimane. Ka utimo gik ma achikou, to eka un osiepena. Chakre kawuono ok nachak aluongu kendo ni wasumbini, nikech misumba ok ong’eyo gima ruodhe timo. To aluongou ni osiepena, asenyisou gik moko duto ma Wuora osenyisa. Un ne ok uyiera, to an ema ne ayierou, mi awalou mondo udhi unyag olemo, kendo mondo olemo munyagono osiki, mondo Wuora omiu gimoro amora mukwaye e nyinga. To chik ma amiyou en ni, herreuru e kindu uwegi.


Rumi 12 - Holy Bible [Luo Bible 2015] - (Rum 12)\nRingruok achiel nigi fuonde gi leche mang’eny ma moro ka moro nigi tichne owuon.\nKamano e kaka wan bende wang’eny, to wabedo ringruok achiel kuom Kristo, kendo waduto wan fuonde mamoko.\nWan gi mich mopogore opogore, kaka mich mane Nyasaye omiyowa kuom ng’wonone obet. Ka mich momi ng’ato en mar hulo wach moa kuom Nyasaye, to mondo ohul wach maromre gi yie mopogne.\nTo ka michne en mar tiyo ni ji, to oket chunye e tijno. To ka ng’ato en japuonj, to mondo opuonj ji,\nkendo ka tich ng’ato en jiwo ji, to mondo otim kamano. Ka en jachiwo to mondo ochiw mabup. Ng’at momi mich mar bedo jatelo bende mondo otel ni ji katimo kinda. To ng’at makonyo ji mondo otim kamano gi mor.\nTimuru kinda maonge samuoyo, kendo keturu chunyu kuom tiyo matek ni Ruoth.\nKa ng’ato otimonu marach, to kik uchulne kuor, to keturu chunyu kuom timo gik ma ji duto oyiego ni beyo.\nOsiepena, kik uchul kuor, to kar chulo kuor to weuru mondo mirimb Nyasaye ema otim kamano, nikech ondiki e Muma ni Ruoth Nyasaye owacho niya, “An ema nachul kuor. Adier, anachul maonge kiawa!”\nMuma wacho bende niya, “Ka jasiki odenyo, to miye chiemo, kendo ka riyo oloye to miye pi omodhi, nikech kitimo kamano, to inege gi wichkuot.”


Bible in one year - Luo Bible 2020 - May 20\n1. E ndalo mar chwiri, e kinde ma ruodhi dhi e lweny, Daudi nooro Joab gi joka ruoth to gi jolweny mag Israel duto. Negigoyo jo-Amon mi gitiekogi kendo negimako dala mar Raba. To Daudi nodongʼ e Jerusalem.\n2. Odhiambo moro Daudi noa malo e kitandane mowuotho alwora mar wi tado mar ode ka en ewi tado noneno dhako moro kaluokore. To dhakono ne jaber ahinya,\n3. omiyo Daudi nooro ngʼato mondo odhi onon ni en dhako mane. Ngʼatno nowacho, “Donge mano en Bathsheba, ma nyar Eliam ma chi Uria ja-Hiti?”\n4. Eka Daudi nooro jaote mondo odhi okele, mi dhakono nobiro ire kendo noterore kode. Ma noyudo ka koro eka otieko kindene mar neno malo kendo nosepwodhore. Bangʼ mano Bathsheba nodok dala.\n5. Dhakono nomako ich mi nooro ni Daudi wach kowacho niya, “Ayach.”\n6. Omiyo Daudi nooro wach ni Joab niya, “Orna Uria ja-Hiti.” Eka Joab noore ir Daudi.\n7. Kane Uria obiro ire, Daudi nopenje ngima Joab gi mar jolweny to gi kaka lweny bende dhi.\n8. Eka Daudi nowachone ni Uria niya, “Dhi mwalo e odi mondo ilwok tiendi.” Omiyo Uria nowuok oa e dala ruoth, eka bangʼe ruoth noorone mich.\n9. To Uria nonindo e dhorangach mar dala gi jotich mamoko mag ruoth to ne ok olor odhi e ode.\n10. Kane owach ne Daudi ni Uria ne ok odhi ode, nopenje niya, “Donge isebudho oko, angʼo momoni dhi odi?”\n11. Uria nowachone Daudi niya, “Sandug Muma gi Israel gi Juda dak e hembe, to jatenda ma Joab gi jo-ruodha obuoro oko e pap. Ere kaka anyalo dhi e oda mondo achiem, kendo amethi, mi ariwra e achiel gi chiega? Akwongʼora e nyimi ni ok datim gima kamano.”\n12. Eka Daudi nowachone niya, “Bed ka kawuono kiny naweyi idog.” Omiyo Uria noriyo Jerusalem chiengʼno gi kinyne.\n13. Daudi noluonge mochiemo mi ometho kode kendo Daudi nomiye math momer. To kotieno nochopo Uria nowuok modhi onindo e pare kaachiel gi jotij ruodhe; to ne ok odhi ode.\n14. To gokinyi Daudi nondiko ne Joab baruwa moorogo Uria mondo oter.\n15. Ei baruwano nondikoe niya, “Ket Uria e laini manyime kama lweny gerie ahinya. Eka weyeuru kende mondo ogoye manege.”\n16. Omiyo kane Joab olworo dala maduongʼno mondo gimaki, noketo Uria kama ongʼeyo ni wasigu mager kendo tek nitie.\n17. Kane jo-dala maduongʼno owuok mondo oked gi Joab, jolwenj Daudi moko nonegi; to Uria ja-Hiti bende nonegi.\n18. Joab nooro wach ne Daudi konyise gik moko duto mosetimore e lweny.\n19. Nochiko jaote niya, “Ka isetieko nyiso ruoth wechegi duto matimore e lweny,\n20. kamoro mirima nyalo mako ruoth, mi openji ni, ‘Angʼo momiyo ne usudo machiegni ahinya gi dala maduongʼ mondo ukedi? Donge ne ungʼeyo niginyalo chielou gi aserenigi ewi ohinga?\n21. En ngʼa ma nonego Abimelek wuod Jerub-Besheth? Dhako donge ema nodiro pongʼ rego gi ewi ohinga, mine otho Thebez? Angʼo momiyo ne udhi machiegni ahinya gi ohinga?’ Kopenji penjoni, to wachne ni, ‘Jatichni Uria ja-Hiti bende otho.’ ”\n22. Jaote nowuok modhi, kane ochopo nonyiso Daudi weche duto mane Joab oore mondo owachi.\n23. Jaoteno nowachone Daudi niya, “Jogo nochako loyowa mi giwuok e pap mondo giked kodwa to ne wariembogi ma wadwokogi chien nyaka e dhoranga dala maduongʼ.\n24. Eka jodir aserni nobayo jotichni gi ewi ohinga, kendo jotich ruoth moko nonegi. Uria ja-Hiti ma jatichni bende ginego.”\n25. Daudi nowachone jaote niya, “Wachne Joab kama: Kik wachno chandi; ligangla nego jakoni gi jakocha. Med kedo matek gi dala maduongʼno mi ikethe chuth. Wachne wechegi mondo ijiwego.”\n26. Kane chi Uria owinjo ni chwore otho, noywage.\n27. Bangʼ ka ndalo ywak norumo, Daudi nowacho mondo okele e ode, mane obedo chiege monywolone nyathi ma wuowi. To gima Daudi notimo ne ok omoro Jehova Nyasaye.\n1. Jehova Nyasaye nooro Nathan ir Daudi. Kane ochopo ire nowachone niya, “Ne nitie ji ariyo moko e dala moro; achiel ne jamoko to machielo nodhier.\n2. Jamoko ne nigi rombe mangʼeny gi dhok,\n3. to ngʼat modhier to ne onge gimoro makmana nyarombo ma sibini achiel mane osengʼiewo. Norite maber mana kaka norito nyithinde owuon. Nyarombono nopogone chiembe mochamo, ne omodho e okombene kendo nonindo e bade. Ne ochalne mana ka nyathine ma nyako.\n4. “Koro jawuoth moro nobiro ir jamoko-cha, to jamokono ne ok okawo achiel kuom rombe kata dhoge mondo oyangʼ ni jawuodhno mane obiro ireno. Kata kamano, nyarombo ma sibini mar jadhierno ema noyangʼone wendo mane obiro ire.”\n5. Mirima malich ne omako Daudi gi ngʼatno mowachone Nathan niya, “Akwongʼora gi nying Jehova Nyasaye mangima ni ngʼat mane otimo kama owinjore otho!\n6. Nyaka ochul kar rombono moloyo nyadingʼwen, nikech ne otimo gima chalo kama, ka chunye onge gi kech.”\n7. Eka Nathan nodimbo wach ne Daudi niya, “In e ngʼatno! Ma e gima Jehova Nyasaye, ma Nyasach Israel wacho: ‘Ne awiri mondo ibed ruoth Israel, ne agoli e lwet Saulo.\n8. Ne amiyi od ruodhi mondo obed mari, kendo naketo monde ruodhi e lweti. Ne amiyi dhout Israel gi dhood Juda. To ka magi ne ok oromi to pod ne anyalo miyi moko.\n9. Angʼo momiyo isechayo wach Jehova Nyasaye ka itimo gima rach machal kama e wangʼe? Ne inego Uria ja-Hiti gi ligangla mi ikawo chiege mondo obed mari iwuon. Ne inege gi ligangla jo-Amon.\n10. Kuom mano, negruok gi ligangla ok norum e odi, nikech ne ichaya mi ikawo chi Uria ja-Hiti mobedo mari iwuon.’\n11. “Ma e gima Jehova Nyasaye wacho: ‘Anakelni masira kowuok e odi iwuon. Mana kineno kama gi wangʼi iwuon abiro kawo mondi kendo miyogi achiel kuom joma chiegni kodi, kendo obiro terore kod mondegi odiechiengʼ alanga.\n12. Nitimo gino apanda, to an abiro timo ma odiechiengʼ alanga e nyim jo-Israel.’ ”\n13. Eka Daudi nowachone Nathan niya, “Asekethone Jehova Nyasaye.” Nathan nodwoko niya, “Jehova Nyasaye oseweyoni richoni. Ok ibi tho.\n14. To nikech gima isetimo, isemiyo jowasigu ojaro Jehova Nyasaye, omiyo wuodi monywolno biro tho.”\n15. Bangʼ kane Nathan osedhi dala, Jehova Nyasaye nogoyo nyathi ma chi Uria nosenywolo ni Daudi gi tuo.\n16. Daudi nolamo Nyasaye mondo kik nyathi tho. Notweyo chiemo kendo nodhi e ode mi onindo piny e lowo otieno ka otieno.\n17. Jodongo mag ode nochungʼ bathe mondo gichunge owe nindo piny e lowo, to notamore, kendo ne ok onyal chamo chiemo moro amora.\n18. To chiengʼ mar abiriyo nyathi notho, jotij Daudi ne luor nyise ni nyathi osetho, nikech negiparo niya, “Kane nyathi pod ngima, ne wawuoyo gi Daudi to ne ok owinjowa. Koro to wadhi wacho ne nangʼo ka nyathi osetho? Onyalo timo gimoro marach.”\n19. Daudi noneno ka jotije kuodho wach kendgi mine ongʼeyo ni nyathi osetho. Nopenjo niya, “Nyathi osetho?” Negidwoke niya, “Ee, osetho.”\n20. Daudi noa malo e lowo. Kane oseluokore, nowirore gi mo moloko lewni mane orwako, nodhi e od Jehova Nyasaye mi olemo. Bangʼe nodhi e ode owuon, mine okwayo chiemo momiye mochamo.\n21. Jotije nopenje niya, “Itimori kama nangʼo? Kane nyathi pod ngima, ne itweyo chiemo kendo ne iywak. To ka nyathi koro osetho, to ichungʼ kendo ichiemo!”\n22. Nodwokogi niya, “Kane nyathi pod ngima ne atweyo chiemo kendo aywak. Nikech ne aparo ni, ‘Ngʼama dingʼe? Dipo ka Jehova Nyasaye nyalo timona ngʼwono miwe nyathi obed mangima.’\n23. To nikech koro osetho, angʼo dimi atwe chiemo? Bende daduoge obed mangima? An ema abiro dhi ire to en ok onyal duogo ira.”\n24. Daudi nohoyo Bathsheba chiege, nodhi ire mobedo kode e achiel. Nonywolo wuowi kendo negichake ni Solomon. Jehova Nyasaye ne ohere;\n25. kendo nikech Jehova Nyasaye nohere, nomiyo Nathan janabi wach ni mondo ochake ni Jedidia.\n26. Kata kamano Joab nodhi nyime kedo gi Raba e piny jo-Amon kendo nomako kar ruoth mochiel motegno.\n27. Joab nooro joote ir Daudi, kowacho niya, “Asekedo gi Raba ma amako kargi mar pi.\n28. Koro bi gi jolweny duto mondo ilwor dala maduongʼ kendo ikawe. Ka ok kamano to abiro kawo dala maduongʼno kendo ibiro luonge gi nyinga.”\n29. Omiyo Daudi nochoko jolweny duto modhigo Raba mi omonje kendo okawe.\n30. Nogolo osimbo mar duongʼ ewi ruodhgi, ma pek dhahabu mane olosego ne romo kilo piero adek gangʼwen kendo noduse gi kite ma nengogi tek mi osidhne Daudi. Noyako gik mangʼeny e dala maduongʼno\n31. kendo nokawo ji duto mane ni e dalano, moketogi e tij ngʼeto gi musimeno kod tiyo gi chumbe gi ledhi; bende ne oketogi jolos matafare. Notimo ma ni mier duto mag jo-Amon. Eka Daudi gi jolwenje duto nodok Jerusalem.\n9. Irito piny kendo iolone pi, imiyo obedo momew moromo chuth. Aore mag Nyasaye opongʼ gi pi mamiyo ji bedo gi cham, nimar kamano e kaka ne ichano chon.\n10. Ipuro puothene kendo iloso oparane duto. Imiyo puothene bedo mangʼich, kendo igwedhe gi cham.\n11. Igwedho higa gi cham mogundho, kendo gechegi mwandu opongʼo.\n12. Pewe motimo lum mag piny ongoro ngʼich oromo; kendo gode opongʼ gi mor.\n13. Lek duto jamni kwaye ka giwinjo maber kendo holni cham mochiek odhure; gikok gimor kendo giwer.\n22. Winjo wach en soko mar ngima ne jogo man kode, to fuwo kelo kum ne joma ofuwo.\n23. Ngʼat mariek rito weche mawuok e dhoge, kendo wechene mowinjore kelo puonj makare.\n24. Weche mag mor chalo gi mor kich gimit ne chuny kendo gikelo ngima ni choke.\n22. Kinyne, oganda mane ni kode loka nam noyudo ni yie achiel kende ema ne ni kanyo, kendo ni Yesu ne ok odonjo ei yieno gi jopuonjrene, to ni negidhi adhiya kendgi.\n23. Eka yiedhi moko moa Tiberia nogowo but kama ne ji ochame makati, mane Ruoth Yesu ogwedho.\n24. Kane ogandano ofwenyo ni Yesu gi jopuonjrene ne onge kanyo, negidonjo ei yiedhigo, mi gidhi Kapernaum, mondo gimany Yesu kuno.\n25. Kane giyude loka nam komachielo, negipenje niya, “Rabi, ne ichopo sa adi?”\n26. Yesu nodwokogi niya, “Awachonu adier, ni umanya ok nikech nyoro uneno honni, to mana nikech makati manyoro uchamo ma uyiengʼ.\n27. Weuru tiyo ni chiemo marumo, to tiuru ni chiemo masiko nyaka chop uyud ngima mochwere, ma Wuod Dhano biro miyou. Nyasaye Wuoro oseketo kido mare kuome manyiso ni oyie kode.”\n28. Eka negipenje niya, “Angʼo mowinjore watim eka wati tije ma Nyasaye dwaro?”\n29. Yesu nodwokogi niya, “Tich ma Nyasaye dwaro en ni mondo uyie kuom Jal moseoro.”\n30. Kuom mano negipenje niya, “Kara en hono mane ma idwaro timo mondo wane eka wayie kuomi? Angʼo mibiro timonwa?\n31. Kwerewa nochamo manna e thim; mana kaka ondiki ni, ‘Nomiyogi chiemo moa e polo mondo gicham.’ ”\n32. Yesu nowachonegi niya, “Awachonu adier ni Musa ok ema nomiyou makati moa e polo, to Wuora ema nomiyou makati mar adier moa e polo.\n33. Nimar makati ma Nyasaye chiwo en Jal malor koa e polo kendo ochiwo ngimane ni piny.”\n34. Negiwachone niya, “Jaduongʼ, miwae makati pile pile kochakore kawuono.”\n35. Eka Yesu nowachonegi niya, “An e makati mar ngima. Ngʼama obiro ira kech ok noka, kendo ngʼama oyie kuoma riyo ok nolo ngangʼ.\n36. To mana kaka nyocha anyisou, usenena to pod udagi yie kuoma.\n37. Joma Wuoro omiya duto biro ira, kendo ngʼato angʼata mobiro ira ok anariembi ngangʼ.\n38. Nimar asebiro e piny ka aa e polo, ok ni mondo atim dwacha, to mondo atim dwach Jal mane oora.\n39. Dwach Jal mane oora en ni kik awit kata achiel kuom ji duto mosemiya, to ni mondo achiergi chiengʼ giko.\n40. Adier, Wuora dwaro ni mondo ji duto mogeno kuom Wuowi, kendo moyie kuome mondo obed gi ngima mochwere, kendo ochiergi chiengʼ giko piny.”\n41. Jo-Yahudi nochako ngʼur kode nikech nowacho niya, “An e makati mobiro e piny koa e polo.”\n42. Negiwacho niya, “Donge ma en Yesu, ma wuod Josef, ma wangʼeyo wuon gi min? Ere kaka dobukre kowacho sani ni, ‘Ne abiro e piny ka aa e polo’ ?”\n43. Kuom mano, Yesu nodwokogi niya, “Weuru ngʼur e kindu uwegi.\n44. Onge ngʼama nyalo biro ira ka ok Wuora mane oora ema okele, kendo anachiere chiengʼ giko piny.\n45. Ondiki e kitepe Jonabi ni, ‘Jehova Nyasaye nopuonj ji duto.’ Emomiyo ngʼat mosewinjo wach Wuoro, kod mosemako puonj mare, biro ira.\n46. Onge ngʼama oseneno Wuoro makmana Jal ma noa ka Nyasaye; En kende ema oseneno Wuoro.\n47. Awachonu adier ni ngʼama oyie kuoma nigi ngima mochwere.\n48. An e kuon mar ngima.\n49. Kwereu nochamo manna e thim, to kata kamano ne githo.\n50. An to awuoyo kuom makati moa e polo, ma ngʼato nyalo chamo mondo kik otho.\n51. An e makati mar ngima ma nobiro e piny koa e polo. Ka ngʼato moro amora ochamo makatini, to obiro bet mangima nyaka chiengʼ. Makatini en ringra, ma abiro chiwo mondo piny oyud ngima.”


En Tich Mane ma Itimo e Bad Ofise mag Joneno mag Jehova?\nSOMO MAR 22\nJood Bethel tiyo e migawo mopogore opogore ka gikonyo e tije motudore gi tij lendo mitimo e pinje mang’eny. Nyalo bedo ni gitiyo tije mag loko dhok, goyo gasede, riwo buge, kanogi, loso vidio miwinjo koda mineno, kata konyo e yore mamoko e alworagi.\nKomiti mar Bad Ofis ema tayo tije kuno. Bura Matayo oketo Komiti mar Bad Ofis moting’o jodong-kanyakla molony adek kata mokalo kanyo mondo ota tije mitimo e ofisno. Komitino nyiso Bura Matayo dongruok mitimo e tij lendo e pinje duto ma gichung’ne kendo ginyiso Bura Matayo chandruoge ma giromogo. Ripode ma kamago konyo Bura Matayo ng’eyo weche monego oket e buge mibiro go kinde mabiro, weche monego owuo kuomgi e chokruoge kanyakla, koda e chokruoge madongo. Kinde ka kinde, Bura Matayo oro owete moko mondo olim bad ofise, kendo mondo gichiw weche ma konyo Komiti mag Bad Ofisego e chopo migepe maggi. (Ngeche 11:14) Kinde limbeno, ichano program makende moriwo twak migolo gi owadwa ma ofis maduong’ oorono mojiwogo jogo modak e alwora ma bad ofisno ochung’ne.\nGikonyo kanyakla duto manie alworagi. Nitie owete e bad ofisego ma omi migawo mar pwodho kwayo mar chako kanyakla manyien. Owete bende tayo tij lendo mar jopainia, jomisonari, koda jorit-alwora matiyo e alwora manie bwo bad ofisno. Gichano chokruoge mag alwora koda mag distrikt, gichano gedo mag Ute Romo, kendo gineno ni oter ne kanyakla ka kanyakla buge madwarore. Tije duto mitimo e bad ofis konyo e miyo tij lendo odhi nyime e yo mochanore maber.—1 Jo-Korintho 14:33, 40.\nEre kaka Komiti mar Bad Ofis riwo Bura Matayo lwedo?\nBad ofis chopo migepe mage?\nOrwak welo mondo odhi olim bad ofis moro amora chakre Wuok-Tich nyaka Tich-Abich mondo gine gik matimore kuno. Wakwayi mondo itim kamano. Sama itimo limbe ma kamano, rwakri kaka inyalo rwakori ka idhi e chokruok mar kanyakla. Neno Bethel biro tego yie mari.


Isaya 23 - Holy Bible [Luo Bible 2020] - (Isa 23)\nMa e wach mokor kuom Turo: Ywaguru, yaye yiedhi mag Tarshish! Nimar Turo osekethi, kendo oweye maonge ot kata dho wath! Wach osechoponegi koa e piny Saipras.\nLingʼuru thi un joma odak e chula, kendo un jo-ohala madongo man Sidon, un ma jokwangʼ ji osemiyo umewo.\nNam maduongʼ ema cham mag Shihor ngʼado, mwandu mokaa kowuok Nael ema osebedo girkeni mar Turo, kendo osebedo kar ohala mar ogendini.\nIninwangʼ wichkuot, yaye Sidon, yaye in, ma in ohinga mar nam, nimar nam osewuoyo niya, “Ok asewinjo rem mar muoch bende pok anywol, ok asepidho yawuowi kata nyiri pok abedogo.”\nJo-Misri nobed gi kuyo ka wach nochopnegi koa Turo.\nNgʼaduru udhi Tarshish denguru, un joma odak e chula.\nBende ma e dalau maduongʼ machon mane opongʼ gi mor kod ilo masani koro oke e pinje man kuonde maboyo.\nEn ngʼa mosechano kelo masirani kuom Turo, wuon loch, ma jo-ohala mage ogen, ma bende jongʼiewo mage ongʼere e piny duto?\nJehova Nyasaye Maratego osechano tieko sunga duto mar joma nigi duongʼ kendo obiro kuodo wi ji duto moluor ahinya e piny.\nPururu lowo manie bath aora Nael, yaye Nyar Tarshish, nikech koro uonge gi dho wath.\nJehova Nyasaye oserieyo bade e nam kendo osemiyo pinyruodhi tetni, bende osegolo chik ne Foenikia mondo otiek gik ma gineno kuomgi.\nNowacho niya, “Ok unuchak ubed gi mor kod ilo, yaye Nyar Sidon Mangili ma osekethi! “Kata bed mana ni ungʼado nam ma udhi Saipras to kuno bende ok unuyudie yweyo.”\nNeuru piny jo-Babulon, jogi makoro ikwano ka nono! Jo-Asuria osemiyo odongʼ kar le mag thim; kendo negigero kargi mar ngʼicho motingʼore gi malo, ka gilworo dala bende negimuko ohingane duto mi giweye gunda.\nDenguru un yiedhi moa Tarshish, nikech karu mochiel motegno osemuki!\nE kindeno wich nowil gi Turo kuom higni piero abiriyo, marom kod ngima mar ruoth achiel, to giko mar higni piero abiriyogi, nobed ne Turo mana kaka wend nyako mochot mawero niya:\n“Kaw thumi ilworgo dala maduongʼ, yaye nyako ma jachode makoro wich osewilgo, go thumino mamit, wer wende mangʼeny mondo kanyalore to opari.”\nTo bangʼ higni piero abiriyo Jehova Nyasaye biro kecho Turo mirese. To bangʼe nodogi e tije machon mar chode kendo notim timbene machon mag chode gi pinjeruodhi duto mag piny ngima.\nTo koro ohala moyudo kod chudo kuom tije noket tenge ne Jehova Nyasaye; ok nokan-gi kata kungogi ne en owuon. Ohala moyudo biro dhiyone jogo matiyone Jehova Nyasaye mondo ongʼiewgo chiemo mangʼeny kod lewni mabeyo.


Hera kod Tim Makare e Kanyakla mar Jokristo | Puonjruok mar Ohinga mar Jarito\nOhinga mar Jarito—Gocho mar Puonjruok | Mei 2019\nSOM E Abua Acholi Afrikaans Aja Akha Albanian Altai Alur Amharic Amis Angolan Sign Language Arabic Armenian Armenian (Ma Imbo) Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bolivian Bulgarian Cakchiquel Cambodian Catalan Cebuano Changana (Mozambique) Chavacano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Congolese Sign Language Croatian Cuban Sign Language Czech Damara Dangme Danish Dhok mar Ranyis ma Nicaraguan Dhok mar Ranyisi ma (Chinese) Dhok mar Ranyisi ma Australian Dhok mar Ranyisi ma Bolivian Dhok mar Ranyisi ma Brazilian Dhok mar Ranyisi ma Chilean Dhok mar Ranyisi ma Colombian Dhok mar Ranyisi ma Costa Rican Dhok mar Ranyisi ma Croatian Dhok mar Ranyisi ma Czech Dhok mar Ranyisi ma Ecuadorian Dhok mar Ranyisi ma Faransa Dhok mar Ranyisi ma Filipino Dhok mar Ranyisi ma Finnish Dhok mar Ranyisi ma Greek Dhok mar Ranyisi ma Guatemalan Dhok mar Ranyisi ma Honduras Dhok mar Ranyisi ma Hungarian Dhok mar Ranyisi ma Indonesian Dhok mar Ranyisi ma Ingresa Dhok mar Ranyisi ma Italian Dhok mar Ranyisi ma Japanese Dhok mar Ranyisi ma Jerman Dhok mar Ranyisi ma Korean Dhok mar Ranyisi ma Malawi Dhok mar Ranyisi ma Mexican Dhok mar Ranyisi ma Panamanian Dhok mar Ranyisi ma Paraguayan Dhok mar Ranyisi ma Peruvian Dhok mar Ranyisi ma Polish Dhok mar Ranyisi ma Portuguese Dhok mar Ranyisi ma Quebec Dhok mar Ranyisi ma Romanian Dhok mar Ranyisi ma Russian Dhok mar Ranyisi ma South African Dhok mar Ranyisi ma Spanish Dhok mar Ranyisi ma Taiwanese Dhok mar Ranyisi ma Thai Dhok mar Ranyisi ma Venezuelan Dhok mar Ranyisi ma Zimbabwe Dhok mar ranyisi ma Amerka Dhok mar ranyisi ma Argentinian Dholuo Digor Douala Drehu Dutch Edo Efik Esan Estonian Ewe Faransa Fijian Finnish Fon Ga Garifuna Georgian German Gitonga Greek Greenlandik Guadeloupean Creole Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hmong (White) Hungarian Iban Ibanag Ibanda Icelandic Igbo Iloko Indonesian Isoko Italian Japanese Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Kenyan Sign Language Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kisungu Kongo Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Latvian Lenje Lingala Lithuanian Lomwe Low German Luganda Lukhonzo Lunda Luvale Macedonia Macua Makhuwa-Meetto Malagasy Malay Malayalam Maltese Mam Mambwe-Lungu Mapundugun Marathi Marshallese Mauritian Creole Maya Mazatec (Huautla) Mbunda Mingrelian Mixe Mixtec (Guerrero) Mizo Mongolian Moore Motu Mozambican Sign Language Myanmar Nahuatl (Central) Nahuatl (Guerrero) Nahuatl (Huasteca) Nahuatl (Nothern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Niuean Norwegian Nyaneka Nyungwe Nzema Okpe Oromo Ossetian Otetela Palauan Pangasinan Papiamento (Curacao) Persian Pidgin (West Africa) Polish Ponapean Portuguese Portuguese (Portugal) Punjabi Quebec (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarontongan Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russian Rutoro Salvadoran Sign Language Samoan Sangir Sango Saramaccan Sena Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovak Sign Language Slovenian Solomon Islands Pidgin Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tarascan Tatar Telugu Tetun Dili Thai Tigrinya Tlapanec Tojalabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Venda Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zambian Sign Language Zande Zapotec (Isthmus) Zulu\nSULA MAR PUONJRUOK MAR 18\nHera kod Tim Makare e Kanyakla mar Jokristo\n“Dhiuru nyime ting’o ting’ mag joweteu, kendo ka utimo kamano ubiro chopo chik Kristo.”—GAL. 6:2.\nWER 12 Jehova e Nyasaye Maduong’\n1. Wanyalo bedo gadier gi weche ariyo mage?\nJEHOVA NYASAYE ohero jotichne ahinya. Osebedo konyiso mano kuom higni duto, kendo obiro dhi nyime timo kamano. Bende, ohero tim makare. (Zab. 33:5) Nikech mano, wanyalo bedo gadier gi weche ariyogi: (1) Jehova winjo malit sama ji timo ne jotichne gik ma ok kare. (2) Gikone, nyaka obi orie weche mondo one ni joma timo ne jotichne gik maricho oyudo kum mowinjore. E sula mokwongo kuom sula ang’wen ma ni e grubni, * ne wapuonjore ni mise mar Chike ma ne Nyasaye omiyo Jo-Israel kokalo kuom Musa ne en hera. Chikego ne dwaro ni ji otim ne jowetegi gik makare, moriwo nyaka joma ne onge gi nyalo mar geng’o gik maricho mitimonegi. (Rap. 10:18) Chikego nyiso maler ni Jehova ohero jotichne kendo odewogi.\n2. Gin penjo mage ma wabiro dwoko?\n2 Chike Musa ne oweyo tiyo e higa mar 33 ka ne ochak kanyakla mar Jokristo. Be mano nyiso ni Jokristo koro ne ok dhi yudo ber mar chike motenore kuom hera kendo ma jiwo tim makare? Ooyo! Ne omi Jokristo chik manyien. E sulani, wabiro kwongo nono gima chikno en. Kae to wabiro dwoko penjo ma luwogi: Ang’o momiyo wanyalo wacho ni hera e mise mar chikno? Ang’o momiyo wanyalo wacho ni chikno jiwo tim makare? E bwo chikno, joma omi migawo mar tayo jomamoko onego otim mano e yo mane?\n“CHIK KRISTO” EN ANG’O?\n3. “Chik Kristo” ma iwuoye e Jo-Galatia 6:2 oriwo ang’o?\n3 Som Jo-Galatia 6:2. Jokristo ni e bwo “chik Kristo.” Kata obedo ni Yesu ne ok ondiko ne jolupne chike monego giluw, ne onyisogi gik ma nonego gitim kaachiel gi puonj gi chike ma nonego giluw. “Chik Kristo” oriwo gik moko duto ma Yesu nopuonjo. Mondo wawinj tiend chikni maber, we wanon weche ma luwogi.\n4-5. Gin yore mage ma Yesu ne tiyogo e puonjo, to notimo mano e kinde mage?\n4 Gin yore mage ma Yesu ne tiyogo e puonjo? Mokwongo, ne onyiso ji achiel ka achiel gik ma nonego gitim. Weche Yesu ne nigi teko nikech ne gikonyo ji ng’eyo adiera e wi Nyasaye, ne gipuonjo ji kaka Nyasaye dwaro ni dhano oti gi ngimagi, kendo jiwo ne ji ni Pinyruodh Nyasaye kende e ma biro tieko ne dhano chandruok. (Luka 24:19) Mar ariyo, ne opuonjo ji kokalo kuom ranyisi ma ne oketonegi. Kit ngimane nokonyo jolupne ng’eyo kaka gin be nonego gidag.—Joh. 13:15.\n5 Gin kinde mage ma Yesu nopuonjoe? Nopuonjo ka ne en e piny. (Mat. 4:23) Bende, nopuonjo jolupne kinde machuok bang’ chierne. Kuom ranyisi, nofwenyore ne jopuonjre ma dirom 500 kamoro achiel mi omiyogi migawo mar ‘loko ji obed jopuonjrene.’ (Mat. 28:19, 20; 1 Kor. 15:6) Nikech en e wi kanyakla, nodhi nyime puonjo jopuonjrene kata mana bang’ ka ne osedok e polo. Kuom ranyisi, e higa mar 96 kama, nonyiso jaote Johana mondo ojiw Jokristo mowal kendo mondo omigi siem.—Kol. 1:18; Fwe. 1:1.\n6-7. (a) Weche ma Yesu nopuonjo ondik kanye? (b) Ere kaka waluwo chik Kristo?\n6 Weche ma Yesu nopuonjo ondik kanye? Chwo ma ne ondiko buge ang’wen mag Injili nondiko thoth gik ma Yesu nowacho kendo timo ka ne en e piny ka. Bende, nitie chwo mamoko ma ne nigi “pach Kristo” ma ne ota gi roho maler mondo gindik weche ma medo konyowa ng’eyo kaka Yesu neno gik moko. (1 Kor. 2:16) Weche ma ne gindikogo yudore e Tich Joote nyaka Fweny.\n7 Puonj ma wayudo en ma: Gik ma Yesu nopuonjo mulo gimoro amora ma watimo e ngimawa. Omiyo, chik Kristo tayo gik ma watimo e dala, e tich, e skul, kod e kanyakla. Wanyalo ng’eyo chikno ka wasomo ndiko mag Mathayo nyaka Fweny kendo paro matut kuom gik ma wasomogo. Waluwo chikno kuom temo matek mondo kit ngimawa oluwre gi puonj kod chike ma ni e ndikogo. Sama waluwo chik Kristo, mano nyiso ni wawinjo Jehova Nyasachwa ma jahera ma e wuon weche duto ma Yesu nopuonjo.—Joh. 8:28.\nCHIK MA MISENE EN HERA\n8. Mise mar Chik Kristo en ang’o?\n8 Ot moger e wi mise motegno miyo joma odak e iye ok bed gi luoro moro ni odno nyalo lwar. E yo ma kamano, chik moketne mise motegno miyo joma luwe ok bed gi luoro moro amora ni chikno nyalo hinyogi. Chik Kristo oketne mise maber chuth. Miseno en hera. Ang’o momiyo wawacho kamano?\nSama watimo gik ma nyiso ni wahero ji, waluwo “chik Kristo” (Ne paragraf mar 9-14) *\n9-10. Gin ranyisi mage ma nyiso ni Yesu nohero ji, to ere kaka wanyalo luwo ranyisine?\n9 Mokwongo, hera e ma ne tayo Yesu e gimoro amora ma notimo. Kecho ji en achiel kuom yore ma ng’ato nyalo nyisogo ni ohero jomamoko. Nikech Yesu ne kecho ji, nopuonjo oganda, nochango joma tuore, nomiyo ji chiemo, kendo nochiero jomotho. (Mat. 14:14; 15:32-38; Mar. 6:34; Luka 7:11-15) Kata obedo ni timo gigo ne nyalo kawo thuolone kod tekone, noketo dwaro mag jomamoko e ma obed mokwongo ne meke. To moloyo duto, yo achiel maduong’ ma Yesu nonyisogo hera en ka noyie tho ne ji duto.—Joh. 15:13.\n10 Puonj ma wayudo en ma: Wan be wanyalo luwo ranyisi mar Yesu ka wayie keto dwaro mag jomamoko e ma obed mokwongo ne mekwa. Bende, wanyalo luwo ranyisi mar Yesu ka wakecho joma waromogo e alworawa. Sama wayalo wach maber kendo wapuonjo ji nikech wakechogi, mano nyiso ni waluwo chik Kristo.\n11-12. (a) Ang’o ma nyiso ni Jehova oherowa ahinya? (b) Ere kaka wanyalo luwo ranyisi mar Jehova e nyiso hera?\n11 Mar ariyo, Yesu nokonyo ji ng’eyo hera ma Wuon-gi nigo. E kinde ma Yesu ne yalo e piny ka, nokonyo ji ng’eyo kaka Jehova ohero jotichne ahinya. Moko kuom gik ma nopuonjo gin magi: Ng’ato ka ng’ato nigi nengo maduong’ e wang’ Wuonwa ma ni e polo. (Mat. 10:31) Jehova nigi siso mar rwako rombo moro amora molal to oloko chunye moduogo e kanyakla. (Luka 15:7, 10) Jehova nonyiso ni oherowa kuom chiwonwa Wuode mondo othonwa wayud ngima.—Joh. 3:16.\n12 Puonj ma wayudo en ma: Ere kaka wanyalo luwo ranyisi mar Jehova e nyiso hera? (Efe. 5:1, 2) En kuom neno owetewa gi nyiminewa duto kaka joma nengogi duong’, kendo rwako “rombo molal” to oduogo ir Jehova. (Zab. 119:176) Wanyiso ni wahero owetewa gi nyiminewa kuom tiyo gi thuolowa kod tekowa e konyogi, kuom ranyisi sama gin gi chandruok. (1 Joh. 3:17) Sama watimo gik ma nyiso ni wahero jomoko, waluwo chik Kristo.\n13-14. (a) Ka luwore gi Johana 13:34, 35, Yesu nomiyo jolupne chik mane, to ang’o momiyo en chik manyien? (b) Ere kaka wanyalo luwo chik manyienno?\n13 Mar adek, Yesu nonyiso jolupne ni giher jowetegi kata mana sama timo kamano tek. (Som Johana 13:34, 35.) Chik ma Yesu nomiyo jolupne nyien nikech chikno dwaro ni wanyis hera e okang’ ma Jo-Israel ne ok nyisgo hera ka ne gin e bwo Chike Musa. Mano hera ma dwaro tuonruok. * Onego waher owetewa gi nyiminewa moloyo kata mana kaka waherore wawegi. Nyaka wahergi e okang’ ma waikore kata mana thonegi mana kaka Yesu bende nothonwa.\n14 Puonj ma wayudo en ma: Ere kaka wanyalo luwo chik manyienno? Kokete e yo mayot, en kuom tuonore gik moko mondo owetewa gi nyiminewa oyud ber. Waherogi e okang’ ma miyo waikore kata mana thonegi. Bende, herano miyo watimonegi gik mamoko mabeyo. Kuom ranyisi, sama watemo matek mondo wakony Jokristo wetewa moti mondo gichop e chokruok, kata sama wayie weyo gimoro ma bernwa mondo nyawadwa oyud ber, kata sama wakwayo rusa e tich mondo wanywak e konyo jowetewa moyudo masira, wanyiso ni waluwo chik Kristo. Bende, timo kamano miyo kanyakla bedo kama okue ma ng’ato ka ng’ato winjoe ni en e odgi ma onge gima miye luoro.\nCHIK MA JIWO TIM MAKARE\n15-17. (a) Gik ma Yesu notimo nyiso nade ni ohero tim makare? (b) Ere kaka wanyalo luwo ranyisi mar Yesu?\n15 “Tim makare” itiyogo e Muma kiwuoyo kuom timo gima Nyasaye neno ni ber, kendo timo kamano ma ok wabuono ng’ato ang’ata. Ang’o momiyo wanyalo wacho ni chik Kristo jiwo tim makare?\nYesu nomiyo mon luor ahinya kendo nong’won kodgi, moriwo nyaka mon ma ne ji ochayo (Ne paragraf mar 16) *\n16 Mokwongo, par ane kaka gik ma Yesu notimo nyiso ni ohero tim makare. E kinde ma ne en e piny ka, jotend dinde mag Jo-Yahudi nochayo joma ne wuok e ogendni mamoko. Ne gichayo bende Jo-Yahudi ma ne ok odhi e skunde ma nipuonje weche din, kendo ne gichayo mon bende. Yesu to nohero ji duto, kendo ne ok ochayo ng’ato ang’ata. Norwako nyaka joma ne wuok e ogendni mamoko ka ne giketo yie kuome. (Mat. 8:5-10, 13) Noyalo ne ji duto, bed ni ne gimewo kata gidhier. (Mat. 11:5; Luka 19:2, 9) Ne ok oger gi mon kendo ne ok otimnegi gik maricho. Kar mano, nomiyo mon luor ahinya kendo nong’won kodgi, moriwo nyaka mon ma ne ji ochayo.—Luka 7:37-39, 44-50.\n17 Puonj ma wayudo en ma: Wanyalo luwo ranyisi mar Yesu kuom weyo ma ok wachayo ji kendo yalo ne ng’ato ang’ata moikore winjowa, ma ok wadewo ni en gi nyadhi mane e oganda kata ni olemo kanye. Chwo ma Jokristo luwo ranyisi mar Kristo kuom bedo mang’won gi mondegi kendo timo gik ma nyiso ni ok gichayogi. Sama watimo gigo, waluwo chik Kristo.\n18-19. Ang’o ma Yesu nopuonjo e wi tim makare, to puonj ma wayudo en mane?\n18 Mar ariyo, par ane gik ma Yesu nopuonjo e wi tim makare. Nopuonjo jolupne kaka ne ginyalo timo ne jomamoko gik makare. Kuom ranyisi, par ane puonj ma Yesu nochiwo e Mathayo 7:12. Waduto dwaher ni ji otimnwa gik makare. Nikech mano, wan be onego watim ne ji gik makare. Ka watimo kamano, mano nyalo mulo chunygi mi gin be gitimnwa gik makare. To nade ka ji timonwa gik ma ok kare? Yesu nopuonjo jolupne ni gigen ni Jehova ‘biro neno ni joge ma ywakne odiechieng’ gi otieno oyudo bura makare.’ (Luka 18:6, 7) E yo machuok, weche ma ne Yesu owachogo miyo wabedo gadier gi wachni: Nyasachwa mohero tim makare ong’eyo tembe ma wakaloe e ndalo mag gikogi, kendo obiro ng’ado bura e yo makare e sa mowinjore mondo wayud ber.—2 The. 1:6.\n19 Puonj ma wayudo en ma: Ka waluwo puonj mag Yesu, wabiro timo ne jomamoko gik makare. To ka po ni osetimnwa gik ma ok kare e piny marachni, wanyalo kue akueya mos ka wan gi geno ni Jehova biro rieyo weche kogolo gik ma ok kare duto.\nJOMA OMI MIGAWO MAR TAYO JOMAMOKO ONEGO OTIM MANO E YO MANE?\n20-21. (a) Joma omi migawo mar tayo jomamoko onego otim mano e yo mane? (b) Ere kaka dichwo nyalo nyiso ni ohero chiege, to wuoro onego otim ne nyithinde gik moko e yo mane?\n20 E bwo chik Kristo, joma omi migawo mar tayo jomamoko onego otim mano e yo mane? Nikech hera e mise mar chikno, joma omi migawo mar tayo onego oher joma gitayo kendo gitimnegi gik moko e yo ma nyiso luor. Nyaka gipar kinde duto ni Kristo dwaro ni jolupne onyis hera e gik moko duto ma gitimo.\n21 E ngima mar joot. Dichwo onego oher chiege ‘mana kaka Kristo bende ohero kanyakla.’ (Efe. 5:25, 28, 29) Dichwo nyaka yie chiwore kendo tuonore gik mohero mondo chiege oyud ber, mana kaka Kristo bende nochiwore ne kanyakla. Chwo moko nyalo yudo ka teknegi bedo gi hera ma kamano, samoro nikech ne gipon e alwora ma ne opong’ gi achaya kendo ma ne ji ok oheroree ahinya. Puonjruok timbe mabeyo nyalo bedo ma ok yotnegi, to nyaka gitem atema matek ma gitim lokruok ka gidwaro ni giluw chik Kristo. Ka dichwo ohero chiege, chiege miye luor. Wuoro mohero nyithinde gadier ok bi wacho ne nyithinde weche ma nyalo chwanyogi, kata timonegi gik ma nyalo hinyogi. (Efe. 4:31) Kar mano, otimo gik ma nyiso ni ohero nyithinde kendo omor kodgi, to mano miyo nyithindogo dak ka gionge gi luoro kendo giwinjo e chunygi ni oritgi maber. Kotimo kamano, nyithinde here kendo gigene.\n22. Ka luwore gi 1 Petro 5:1-3, rombe ma ni e kanyakla gin mag ng’a, to ere kaka onego oritgi?\n22 E kanyakla. Jodongo nyaka par kinde duto ni rombe ma ni e kanyakla ok gin mekgi. (Joh. 10:16; som 1 Petro 5:1-3.) Weche motigo ni “kueth mar Nyasaye,” “e nyim Nyasaye,” kod “mwandu Nyasaye” paro ne jodongo ni rombe gin mag Jehova. Odwaro ni jodongo oher rombene kendo odembgi. (1 The. 2:7, 8) Jehova mor ahinya gi jodongo ma nyiso hera sama gitimo tij kwath. Owete gi nyimine bende ohero jodongo ma kamago kendo gimiyogi luor mowinjore.\n23-24. (a) Ang’o ma jodongo timoga sama giyalo ng’at motimo richo maduong’? (b) Sama giyalo buche ma kamago, gin penjo mage ma gipenjorega?\n23 Jodongo nigi ting’ mane sama giyalo joma otimo richo madongo? Ting’ ma gin-go opogore gi ma jong’ad-bura kod jodongo ne nigo e bwo Chike ma ne Nyasaye omiyo Jo-Israel. Mopogore gi migawo ma ne gin-go mar konyo ji obed gi winjruok maber gi Nyasaye, Chikego ne dwaro bende ni jong’ad-bura kod jodongo oyal buche mag joma noketho chike oganda kod buche mag jo mahundu. Kata kamano, e bwo chik Kristo, jodongo ma yalo buche mag joma otimo richo madongo odich mana gi kaka richono mulo weche motudore gi lamo Nyasaye. Ging’eyo ni sirkal e ma Nyasaye omiyo ting’ mar yalo buche mag joma oketho chike oganda kod jo mahundu. Mano oriwo nyaka goyo joketh chikgo fain kata tueyogi e jela.—Rumi 13:1-4.\n24 Ang’o ma jodongo timoga sama giyalo ng’at motimo richo maduong’ ma mulo weche motudore gi lamo Nyasaye? Gitiyoga gi Muma e pimo pek mar richono mondo ging’ad bura mowinjore. Giparo kinde duto ni hera e ma tayo chik Kristo. Herano miyo gipenjore ni: Ang’o minyalo tim mondo okony ng’ato ang’ata e kanyakla motimne tim ma ok kare? Be ng’at motimo richono oloko chunye gadier? Be inyalo konye mondo orie yorene e nyim Nyasaye?\n25. Ang’o ma wabiro nono e sula ma luwo?\n25 To mano kaka wamor bedo e bwo chik Kristo! Ka waduto watimo kinda e luwo chik Kristo, mano miyo ng’ato ka ng’ato ma ni e kanyakla winjo ni ohere, ogene, kendo ni onge gimoro amora monego omiye luoro. Kata kamano, pod wadak e piny ma “joma richo . . . medo bedo maricho moloyo.” (2 Tim. 3:13) Nyaka wasik ka watang’. Ere kaka kanyakla mar Jokristo nyalo nyiso ni gihero tim makare kaka Nyasaye sama ng’ato onjawo nyathi e yor nindruok? Wabiro nono penjono e sula ma luwo.\nMise mar chik Kristo en ang’o?\nAng’o ma nyiso ni chik Kristo jiwo tim makare?\n^ par. 5 Sulani kod sula ariyo ma luwe wuoyo e wi wach machal. Gikonyowa bedo gadier ni Jehova en Nyasaye ma jahera kendo mohero tim makare. Odwaro ni ji otim ne jotichne gik makare kendo ohoyo jogo ma ok osetimnegi kamano e piny marachni.\n^ par. 1 Ne sula ma wiye wacho ni “Hera kod Tim Makare e Piny Israel Machon” e Ohinga mar Jarito ma Februar 2019.\n^ par. 13 WECHE MOLER: Hera ma dwaro tuonruok e ma chwalowa mondo waket dwach jomamoko obed motelo ne mekwa. Wayie tuonore gik ma wageno ahinya mondo jomamoko oyud ber.\n^ par. 61 WECHE MA LERO PICHA: Yesu oneno chi liel moro ma wuode achiel kende otho. Okecho chi lielno kendo ochierone wuode.\n^ par. 63 WECHE MA LERO PICHA: Yesu chiemo e od Ja-Farisai moro ma nyinge Simon. Dhako moro ma samoro en ochot oa lwoko tiende Yesu gi pi wang’e, motwoyogi gi yie wiye, kendo owirogi gi mo. Simon kwedo gima dhakono oa timo, kata kamano, Yesu nyise ni gima dhakono otimo ber.\nHera kod Tim Makare Sama Otim ne Ng’ato Tim Marach\nKaka Wanyalo Hoyo Joma Noseganjaw\nKik Iyie Mondo ‘Riekni mag Pinyni’ Owuondi\nMed Timo Dongruok e Yo Mipuonjorigo Muma\nText Yore mag golo buge mag digital OHINGA MAR JARITO—GOCHO MAR PUONJRUOK Mei 2019\nOHINGA MAR JARITO—GOCHO MAR PUONJRUOK Mei 2019


Ooyo, ja-Yahudi mar adier en ngʼato ma ja-Yahudi gi e chunye kendo tero nyangu mar adier bende en mar chuny, mano en tich Roho to ok mar rito Chik. Ngʼat ma kamano ok yud pak kuom ji, to oyudo pak kuom Nyasaye.\n2 Weche mag Ndalo 31:4-5\n Nochiko joma nodak Jerusalem mondo ochiw ni jodolo gi jo-Lawi pokgi mondo mi gichiwre gi chunygi duto ne Chik mar Jehova Nyasaye. Mapiyo nono ka wachni nochopo ni ji, jo-Israel nochiwo cham magikwongo kayo, gi divai magikwongo loso gi mor Zeituni mokwongo nyak gi mor kich kod gik moko duto mag puodho.\nRapar mar Chik 12:5-6\n To nyaka udwar kama Jehova Nyasaye ma Nyasachu oseyiero e kind dhoutu duto, mondo Nyinge obedie kaka kar dak mare. Kanyo ema onego udhiye mondo uterie misango miwangʼo pep, kod misango magu kaachiel gi chiwo mar achiel kuom apar kod chiwo moyiedhi, kaachiel gi chiwo mar kwongʼruok kod chiwo mar hera, gi chiwo mag nyithindo makayo mag dhou kod jambu.\n kendo nogwedho Abram kowacho niya, “Nyasaye Man Malo Moloyo, Jachwech polo kod piny ogwedhi, in Abram. Kendo ogwedh Nying Nyasaye Man Malo Moloyo mane oketo wasiki e lweti.” Eka Abram nomiye achiel kuom apar mar gik moko duto.\n Eka Jakobo nokwongʼore kawacho niya, “Ka Nyasaye nobed koda kendo norita e wuodhani ma adhiye kendo miya chiemo ma achamo kod lewni ma arwako, mi anadogi maber e od wuora eka Jehova Nyasaye nobed Nyasacha, kendo kidi ma asechungo kaka sironi, nobed od Nyasaye kendo duto ma imiya, namiyi achiel kuom apar.”\n “Bende wachiwore mar kelo nyak mokwongo mar chambwa kod olemo moro amora higa ka higa e od Jehova Nyasaye. “Wabiro kelo yawuotwa makayo kod dhowa gi rombwa mokwong nywol ni jodolo matiyo e od Nyasachwa mana kaka ondik e Chik. “Bende wabiro kelo e kar keno mar od Nyasaye gik machalo kaka; chiembwa mokwongo mar lowo, chiwo mar chambwa, olembe mar yiendwa duto kod divai manyien; chiembwa mokwongo mar lowo, chiwo mar chambwa, olembe mag yiendwa duto kod divai manyien gi mo ni jodolo. Kendo wabiro kelo achiel kuom apar mag chambwa ni jo-Lawi, nikech gin ema oyienigi choko achiel kuom apar e mier duto ma watiyoe.\nTim jo-Lawi 27:30-34\n “ ‘Achiel kuom apar mar gik moko duto ma lowo onyago bedni gin cham, kata olembe duto gin mag Jehova Nyasaye, kendo gin gik maler mowalne. Ka ngʼato owaro achiel kuom apar mar gige, to nyaka omedie achiel ewi abich mar nengogi. Chiayo mar apar mokadho e bwo ludh jakwath e kinde ma okwanogi, nobed mowal ni Jehova Nyasaye, bedni gin dhok kata rombe. Ok oyiene pogo mabeyo gi maricho kata wilogi. To kaponi owilo chiayo moro gi machielo, to chiayono kaachiel gi mowilegono, giduto ginibed gik maler e nyim Jehova Nyasaye kendo ok nyal wargi.’ ” Magi e chike mane Jehova Nyasaye omiyo Musa ewi Got Sinai ne jo-Israel.\n To koro tim makare mar Nyasaye ma ok otenore kuom chik, oseelore, mana kaka Ndiko mag Musa gi Jonabi nyiso. Ngima makareni mar Nyasaye, yudore e yor yie kuom Yesu Kristo ne ji duto moyie. Onge pogruok; nimar ji duto oseketho kendo girem kuom duongʼ mar Nyasaye, to iketogi kare nono kuom ngʼwonone, nikech warruok ma nobiro kuom Kristo Yesu. Nyasaye nochiwe kaka misango mar golo richo, nikech yie kuom rembe. Ne otimo ma mondo onyis timne makare, nikech e kinde motelo, Nyasaye ne ok odewo richo mane ji osetimo nikech kechne. Notimo kamano mondo onyis ratiro e ndalogi ni en owuon en kare, kendo ni oketo kare joma nigi yie kuom Yesu. Ere gima ngʼato disungrene? Onge gimoro nikech sunga osegol oko chuth. Ogole e yor timo gima chik dwaro koso? Ooyo, ogole e yor yie. Nikech gima wangʼeyo en ni ngʼato iketo kare kuom yie to ok kuom rito Chik. Koso dibed ni Nyasaye en Nyasach jo-Yahudi kendgi? Donge en Nyasach joma ok jo-Yahudi bende? Ee, en mar ogendini mamoko bende, nikech Nyasaye en achiel kende kendo obiro keto kare joma oter nyangu kuom yie, mana kaka otimo ne joma ok oter nyangu bende e yor yie achielno. Koso uparo ni ka wapuonjo yie kamano, to wamiyo Chik bedo maonge gi tich? Ooyo, ok kamano ngangʼ! Koro eka waketo Chik bedo motegno.


Johana 4 - Holy Bible [Luo Bible 2020] - (Joh 4)\nJo-Farisai nowinjo ni joma Yesu ne oseloko obedo jopuonjre, kendo obatiso ne ngʼeny moloyo jopuonjre Johana,\nkata obedo ni Yesu owuon ne ok batiso ji, to jopuonjrene ema ne timo kamano.\nKane Ruoth owinjo wachni, noa Judea mochako odok Galili.\nTo nochune ni nyaka okadh e piny Samaria.\nKuom mano, nochopo e dala moro e piny Samaria miluongo ni Sukar, mane ni machiegni gi puodho mane Jakobo omiyo Josef wuode.\nSoko Jakobo ne ni kanyo, kendo Yesu ne koro ool gi wuoth, omiyo nobet piny e dir sokono. Ne en kar sa auchiel mar odiechiengʼ.\nE sechego chi Samaria moro nobiro umbo pi, mi Yesu nowachone niya, “Yie imiya pi amodhi.”\n(Mano noyudo ka jopuonjrene osedhi Sukar mondo ongʼiew chiemo.)\nChi Samaria-no nowachone niya, “In ja-Yahudi, an to an chi Samaria. Ere kaka ikwaya pi modho?” (Donge ingʼeyo ni jo-Yahudi ok winjre gi jo-Samaria.)\nYesu nodwoke niya, “Ka dine ingʼe mich Nyasaye kendo ingʼe jal makwayi pi mondo omodhi, to dikwaye pi momiyi pi mar ngima.”\nDhakono nowachone niya, “Jaduongʼ, ionge gi gima inyalo tuomogo pi, kendo sokoni bende tut. Pi ngimano to inyalo yud kanye?\nIparo ni iduongʼ moloyo Jakobo kwarwa mane omiyowa sokoni, kendo nomodho pige en owuon kaachiel gi yawuote, gi jambe kod dhoge?”\nYesu nodwoke niya, “Ngʼato ka ngʼato mamodho pigni riyo biro chako loye,\nto ngʼato angʼata momodho pi mamiye ok nochak owinj riyo. Chutho, pi ma anamiye nodok soko mar pi e iye, mosiko ka bubni nyaka chop e ngima mochwere.”\nDhakono nowachone niya, “Jaduongʼ, yie imiyae pigno mondo riyo kik chak loya, kendo kik asik ka achandora gi biro ka pile pile mondo aom pi.”\nYesu nodwoke niya, “Dhi iluong chwori eka iduogi.”\nNodwoke niya, “Aonge gi dichwo.” Yesu nowachone niya, “In kare kuom wacho ni ionge gi dichwo.\nAdiera en ni isebedo gi chwo abich, kendo ngʼat makoro in-go sani bende ok chwori. Gima isewachono en adier.”\nDhakono nowachone niya, “Jaduongʼ, nenorena ni in janabi.\nKwerewa ne lemo ewi godni, to un jo-Yahudi to uwacho ka uramo ni Jerusalem ema nyaka walamie.”\nYesu nodwoke niya, “Nyarwa, yie koda; ndalo biro ma ok unulam Wuoro ewi godni kata ei Jerusalem.\nUn jo-Samaria ulamo gima ukia, nimar warruok aa kuom jo-Yahudi.\nKata kamano kinde biro, kendo osechopo, ma joma lemo gadier nolam Wuoro e yo ma Roho dwaro kendo gadiera, joma lamo kamano ema Wuoro dwaro.\nDhakono nowacho niya, “Angʼeyo ni in Mesia” (miluongo ni Kristo) “mane onego bi kendo ka obiro, to enonyiswa tiend weche duto.”\nEka Yesu nonyise ratiro niya, “An ma awuoyo kodini An e En.”\nE sechego jopuonjrene noduogo, kendo ne giwuoro kane giyude kowuoyo gi dhako. To onge ngʼama nopenjo niya, “Angʼo midwaro kuom dhakoni?” kata niya, “Iwuoyo kode nangʼo?”\nEka dhakono noweyo dapige kanyo, kendo nowuok odok dala mi owachone ji niya,\n“Biuru uneye ngʼama osenyisa gik moko duto ma asetimo. Donge jalni dibed Kristo?”\nJoma odak e dalano duto nowuok kadhi ire.\nTo e sechego jopuonjrene nosiko kajiwe niya, “Rabi, chamie gimoro.”\nTo nowachonegi niya, “An gi chiemo ma achamo ma ukia gimoro amora kuome.”\nEka jopuonjrene nowacho e kindgi giwegi niya, “Dibed ni ngʼato osekelone chiemo?”\nYesu nowachonegi niya, “Chiemba en timo dwach Jal mane oora kendo tieko tichne.\nDonge uwacho ni, ‘Odongʼ dweche angʼwen to ndalo keyo chopo’? Awachonu ni utingʼ wengeu malo urang puothe! Gisechiek giromo keyo.\nKata mana sani ngʼat ma keyo ichulo pokne, kendo ochoko olembe mochiek ne ngima mochwere, mondo omi jachwoyo, kaachiel gi jakeyo, obed mamor kanyakla.\nMana kaka ngero mawacho ni, ‘Ngʼato achiel chwoyo, to ngʼato machielo keyo’ en adier.\nNe aorou mondo uka gima ne ok utiyone. Jomoko nono osetiyo tich matek moloyo, to un useyudo konyruok kuom tichgi matek.”\nJo-Samaria mangʼeny moa e dalano noyie kuom Yesu nikech neno mane dhakono otimonigi kowacho niya, “Ne onyisa gik moko duto ma asetimo.”\nKuom mano, ka jo-Samaria nobiro ir Yesu, negisaye mondo omed bet kodgi, mi nobet kodgi kuom ndalo ariyo.\nOmiyo ji mangʼeny moko bende noyie kuom Yesu nikech weche mane owachonegi.\nNegiwachone dhakono niya, “Koro wayie, ok nikech weche mane iwacho kende; to wasewinje gi itwa wawegi, kendo wangʼeyo gadier ni jalni en Jawar mar piny.”\nBangʼ ndalo ariyogo, nowuok modhi Galili.\n(Mano noyudo ka Yesu owuon nosewacho ni janabi ok mi duongʼ e pinygi owuon.)\nKane ochopo Galili, jo-Galili norwake. Ne giseneno gik moko duto mane osetimo Jerusalem chiengʼ Sap Pasaka, nimar gin bende ne gin kuno.\nNochako olimo dala mar Kana, manie piny Galili, kama ne oloke pi divai. To ne nitie jatelo moro ma wuode ne tuo Kapernaum.\nKane ngʼatni owinjo ni Yesu osechopo Galili koa Judea, nodhi ire mosaye mondo odhi ochang wuode mane chiegni tho.\nYesu nowachone niya, “Angʼeyo ni ka ok uneno honni gi ranyisi, to ok ubi yie.”\nJatelono nowachone niya, “Jaduongʼ, yie idhi koda kapok nyathina otho.”\nYesu nodwoke niya, “Dhiyo, wuodi dhi bedo mangima.” Ngʼatno norwako wach mane Yesu owachoneno, mi noa odhi.\nKane oyudo pod en e yo odok dalane, jotichne noromone gi wach ni wuode koro ngima.\nKane ononogi mondo ongʼe ni en sa mane mane wuode ochangoe, negiwachone niya, “Midhusi nyoro oweye kar sa abiriyo.”\nEka wuon nongʼeyo ni mano e sa nogono mane Yesu owachone niya, “Wuodi dhi bedo mangima.” Kuom mano, en kaachiel gi joode duto ne giyie kuom Yesu.\nMano e hono mar ariyo mane Yesu otimo, ka nodonjo Galili koa Judea.